
CAPITOLUL I 
CONȚINUTUL ȘI ROLUL 
RELAȚIILOR FINANCIAR MONETARE INTERNAȚIONALE 


1.1. Globalizarea economiei — trăsătură definitorie a lumii contemporane 

De mai mulți ani, omenirea acceptă fără rezerve că „lumea a devenit mai mică”. Dar 
sensul metaforic al sintagmei s-a topit într-o realitate sensibil diferită de ceea ce înseamnă 
doar exploatarea avantajelor oferite de perfecţionarea continuă a tehnologiilor de vârf din 
domeniul transporturilor şi telecomunicaţiilor. De la simplele contacte, din ce în ce mai 
lesnicioase, între persoane, operatori economici şi/sau societăți de afaceri, s-a ajuns la o 
asemenea dezvoltare şi diversificare a relațiilor dintre state, încât astăzi cu greu ar mai putea fi 
întrezărit pe Terra anacronicul fenomen al „izolaţionismului statal”, care a marcat unele 
perioade de dinaintea şi de după cel de-al doilea război mondial. 

Comerţul exterior, cooperarea în producţie, cercetarea ştiinţifică şi dezvoltarea 
tehnologică, forţa de muncă, învățământul, arta şi cultura, ocrotirea sănătăţii, finanțele şi 
asigurările, problemele militare şi de securitate colectivă, asistența umanitară, protecția 
mediului, menţinerea echilibrului ecologic, ca să nu mai vorbim de sport — iată cât de variate 
sunt domeniile de activitate care atrag, în zilele noastre, interesul şi conlucrarea bi-şi 
multilaterală a statelor, a uniunilor statale, a organizaţiilor internaţionale de profil sau a 
diverselor grupuri de lucru. 

S-a accentuat gradul de interdependenţă dintre economiile naţionale. Dacă, în urmă cu 
patru-cinci decenii, prindea contur ideea potrivit căreia cercetările din domeniul ştiinţei şi 
investiţiile ca atare nu mai puteau constitui decât în cazuri rarisime — datorită complexității 
problemelor abordate şi costurilor corespunzătoare — preocupări şi rezolvări individuale, în 
prezent este trainic statornicită convingerea că nici ţările cele mai dezvoltate şi mai bogate (şi 
acestea considerate, de unii oameni politici şi specialişti, ca fiind „ţări în curs de dezvoltare”, 
deoarece „nu şi-au epuizat toate resursele”) nu ar putea progresa fără colaborarea cu alte ţări, 
la fel de prospere şi chiar mai puţin dezvoltate. Astfel, în evoluţia de ansamblu a lumii, 
activitatea economică pe plan internaţional s-a conturat şi s-a amplificat din ce în ce mai 
pregnant ca fenomen generalizat. Reflectând acest proces, conceptul de economie mondială” 
pune în lumină existenţa unor probleme globale — probleme de tip nou, prin dimensiunea 
planetară, prin incidenţele asupra tuturor economiilor naționale, prin abordarea internațională 
concertată pe care o presupune soluţionarea lor. „Mondializarea” economiei s-a adâncit într- 
atât, încât în multe ţări ale lumii, produsul intern brut se realizează în proporție de 40-50 la 
sută pe baza unor bunuri şi servicii ce trec în mod necesar prin zona relaţiilor economice 
internaţionale şi a activităţii financiar-valutare internaţionale. În ceea ce priveşte România, ni 
se oferă următorul exemplu: „În anul 1998, comerțul exterior cu mărfuri al României s-a 
situat la o valoare de 19,2 miliarde dolari S.U.A. (livrări F.O.B.). Dacă raportăm această cifră 
la populaţia României, rezultă un nivel de fluxuri de export-import pe locuitor de peste 800 
dolari S.U.A., iar dacă se raportează la populaţia ocupată se obţine un nivel de peste 2.000 
dolari S.U.A. Comerţul exterior are astfel, indiscutabil, o contribuţie majoră la formarea 
produsului naţional brut al României, care, conform Atlasului Băncii Mondiale (ediţia 1999) 


® Pentru prima dată, categoria „economia mondială” — ca obiectiv final al eforturilor de stabilire a unor relații 
economice internaţionale sănătoase — apare în mesajul trimis, la 1 iulie 1933, de preşedintele Franklin Delano 
Roosevelt delegaţiei S.U.A. la Conferinţe economică de la Londra, supusă unor presiuni continue în legătură cu 
politica antiinflaţionistă şi de diminuare a depresiunii post-criză, promovată de Casa Albă. În mesaj, după ce 
atrage atenţia că „va fi o imprudenţă lăsarea altor ţări să cântărească deciziile noastre în materie de politică 
internă”, preşedintele american adaugă ferm: „Conferinţa economică a fost hotărâtă şi convocată pentru a discuta 
şi elabora soluții permanente în materie de economie mondială şi nu pentru a discuta politica economică a uneia 
dintre cele 66 naţiuni reprezentate”. 

(Arthur M. Schlesinger jr. L'Ere de Roosevelt, Vol. 2 — „L'avenement du New Deal”. Editions Denoël, Paris — 


1971, pag. 250) 


a fost de 1.410 dolari S.U.A. pe locuitor (la cursul oficial de schimb al leului) şi respectiv 


4.270 dolari S.U.A. pe locuitor (la paritatea puterii de cumpărare)”. 


1.2. Privire generală asupra activităţii financiar-monetare internaționale 

Relaţiile economice internaţionale, precum şi alte legături între state nasc obligaţii 
reciproce de plată. Toate aceste relații presupun funcționarea banilor ca mijloc universal de 
cumpărare şi plată. Relaţiile mijlocite de banii universali se numesc relații montare sau 
valutare şi se desfăşoară în funcţie de anumite raporturi cantitative între monedele naţionale. 
Multă vreme, după cum vom vedea, la baza acestor raporturi au stat cantităţile de aur fin 
conţinute în monedele comparate (de exemplu: lira sterlină — 2,13281 grame aur fin; dolarul 
american — 0,888671 grame aur fin, în 1950, dar 0,736661 grame, în 1975; leul — la reforma 
bănească din 28 ianuarie 1952 — 0,079346 grame, iar în 1975 — 0,148112 grame aur fin etc.). 
Aceasta era paritatea oficială dar, în practică, raporturile care se stabilesc în mod curent între 
diferitele monede naţionale nu corespund decât arareori parităţii oficiale. Capacitatea mai 
mare sau mai mică a unei monede de a se schimba cu alte monede depinde de cererea şi oferta 
de pe piaţa externă pentru moneda respectivă, de măsura intervenţiei statelor în relațiile 
valutare ş.a.m.d. Nu de puţine ori, mai cu seamă în perioada „războiului rece”, paritatea 
oficială a monedelor a fost folosită în domenii extraeconomice, ca un mijloc propagandistic 
pe care realitatea îl infirma. De exemplu, faţă de paritatea oficială a leului, comparativ cu 
dolarul — de circa 11,20 lei/U.S.D. , în februarie 1952, iar după evaluarea leului, de 4,98 
lei/U.S.D. în 1975 — s-a considerat leul ca fiind „monedă stabilă”, în timp ce — începând din 
anul 1971 — puternicul dolar, mai dinamic, fluctua. Consecința acestui gen de „fixism 
propagandistic” a fost că, peste ani, s-a ajuns la o exacerbare a cursurilor oficiale puse la 
cunoştinţa publicului, fără a se ţine seama de realitate. Astfel, în ediţiile din 1976 şi 1985 ale 
micii enciclopedii „Statele lumii” se dădeau — corect, dar fără alte precizări — 4,97 le1/U.S.D. 
pentru luna iulie 1976 şi, respectiv, 4,48 lei/U.S.D. pentru iunie 1985, în vreme ce cursul real 
era cu totul altul: în martie 1986 cursul, recunoscut de S.U.A. şi cu care se opera concret, era 
de 17,84 lei/U.S.D. („The World Almanac and the Books of Facts” — New York, 1987). 


CAPITOLUL II 
EVOLUȚIA ȘI TENDINŢELE 
FENOMENULUI FINANCIAR-MONETAR INTERNAȚIONAL 


Ca orice fenomen în mişcare, şi sistemul relaţiilor monetare şi al decontărilor 
internaţionale îşi are propria istorie, legată de o anumită fază a istoriei universale. Evoluţia sa, 
tendințele manifestate în unele perioade au fost nemijlocit influențate de schimbările în 
sistemele băneşti şi de credit naționale, ca şi de adâncirea diviziunii internaţionale a muncii, 
de polarizarea sferelor de influenţă, de extinderea relaţiilor economice externe. 

Surse de finanţare şi pieţe de capital au existat şi înainte de declanşarea marilor fluxuri 
financiare şi monetare care, treptat, au cuprins întreg mapamondul. Până pe la jumătatea 
secolului XIX, acestea acționau însă pe spaţii relativ restrânse, mai cu seamă în interiorul său 
în proximitatea zonelor de influență ale metropolelor, iar volumul tranzacţiilor era destul de 
modest. Exista, totuşi, „arsenalul” de mijloace care asigurau profitul. 

Când, la 22 august 1864, sub domnitorul Alexandru Ioan Cuza, România apela la 
primul împrumut de stat pe piaţa Londrei (Banca „Stern Broders”), erau de mult timp 
statornicite categoriile specifice acestui gen de tranzacţii — precum diferențele de curs, 
comisioanele, curtajele, comisionul pe anuitate, garanţia cu ipotecă, reținerea de la bun 
început (şi nu în rate adăugate la anuităţi) a unor „drepturi” cuvenite băncii —, tânărul stat 


x» 


Nicolae Nistorescu. Ghidul importatorului şi exportatorului român. Editor „Tribuna Economică”, Bucureşti — 
2000, pag. 16. 


român fiind, în plus nevoit să suporte şi efectele unei practici bancare oneroase, pe care nu a 
ştiut cum să o evite: pierderile din dobândă.” 


CAPITOLUL III 
ACTIVITATEA FINANCIAR-MONETARĂ 
INTERNAȚIONALĂ A ROMÂNIEI 


3.1. Evoluţia activităţii financiar-monetare în țara noastră 

În evoluţia sa, economia mondială a determinat accentuarea interdependenţei 
economice dintre toate economiile naţionale. Dezvoltarea internă a unei economii nu este 
posibilă decât în contact direct şi divers cu fluxurile economice internaționale, atât în privinţa 
asigurării de intrări (materii prime, utilaje, tehnologii, informaţii de produs sau economico- 
financiare etc.), cât şi în privinţa valorificării unei părți importante din ieşirile rezultate 
(produse, servicii). 

România nu poate rămâne în afara acestor fluxuri de bunuri, mai cu seamă în perioada 
actuală, când refacerea şi restructurarea economiei naţionale presupun un volum mare de 
informaţii, utilaje, tehnologii, energie etc. ce trebuie importate. În același timp, pentru 
asigurarea mijloacelor de plată a importurilor, se impune o accentuare a activităţii de export. 

Participarea la fluxul de bunuri de pe piața internațională reprezintă premisa 
economică a activităților financiar-monetare externe, motiv pentru care cercetarea modului de 
desfăşurare a evoluţiilor cantitative şi structurale referitoare la activitatea economică a 
României este absolut necesară, pentru a înțelege amploarea şi structura acțiunilor financiar- 
monetare care au avut şi care vor avea loc în economia românească. 

Activitatea financiar-monetară a României, ca rezultat al schimburilor internaționale, a 
debutat la finele secolului al XIX-lea, odată cu apariţia primelor bănci cu capital străin. Până 
la începutul celui de al Doilea Război Mondial numărul băncilor a crescut considerabil, ca 
urmare a înființării a numeroase bănci cu capital autohton. 

În perioada interbelică, sistemul bancar din România, bine organizat şi lucrând la 
nivelul standardelor internaţionale, a avut un rol esenţial în relansarea şi refacerea economiei 
naţionale, puternic afectată de consecinţele Primului Război Mondial. În această perioadă, 
alături de Banca Naţională a României au funcţionat şi o serie de bănci comerciale, precum şi 
numeroase bănci populare, care formau un segment bine controlat al creditului cooperatist. 

Schimbările intervenite în societate în perioada 1944 — 1948 au influenţat şi sistemul 
bancar, acesta nemaiputând juca acelaşi rol în refacerea economiei ţării, ca în perioada 
interbelică. Banca Naţională a României a fost etatizată în decembrie 1946 (una dintre 
primele legi adoptate atunci de Parlamentul controlat de forțele de stânga). 


9 Împrumutul — contractat de guvernul Kogălniceanu în vederea plăţilor necesitate de secularizarea averilor 
mănâstireşti şi de exproprierea unor moşieri — a avut o valoare nominală de 916.000 lire sterline, diferenţa de 
curs 88 la sută, iar dobânda anuală de 7 la sută Rambursarea trebuie făcută în 45 anuităţi (rată +dobândă) 
semestriale. Pierderile de dobândă au fost provocate pe două căi: pe de-o parte, de faptul că împrumutul nu a fost 
acordat imediat şi într-o singură tranşă, în schimb, dobânda calculată la întreaga sumă a curs de la data 
contractului, adică de la 22 august 1864; pe de altă parte, pierderea a fost accentuată şi de diferenţa de zile dintre 
datele de 15 ianuarie şi 15 iulie (când banca notifica apropierea scadenţei) şi zilele de scadenţă — 22 februarie şi, 
respectiv, 22 august. Diferenţa, de peste cinci săptămâni, de la „punerea în gardă” până la scadenţa efectivă era 
percepută de bancă drept dobândă! După scăderea diferenţei de curs, a bonificaţiilor, a comisioanelor (la care s-a 
adăugat şi comisionul pe anuitate, de 0,4 la sută, ceea ce a făcut ca valoarea reală a rambursării împrumutului să 
se ridice la aproape 920.000 lire sterline), guvernul român a primit doar 679.224 lire sterline. Cursul real al 
împrumutului a revenit, deci la 73,78 la sută, iar dobânda reală la 11 la sută. Plata anuităţilor era garantată 
printr-o ipotecă asupra veniturilor vamale ale României, care, după încasare, erau consemnate la agenţia Băncii 
Otomane din Bucureşti. 
(Surse: 1. Enciclopedia României, vol. IV Bucureşti, 1943. 

2. Ministerul Educaţiei şi Învăţământului, Istoria economiei naționale a României — capitole selectate. 

Bucureşti, 1978). 


3.2. Organizarea activităţii financiar-monetare în România 

Activităţile României de comerţ exterior, cele sportive şi culturale, precum şi cele 
politice, pe plan internaţional, solicită organizarea şi desfăşurarea unei activităţi financiare şi 
monetare internaţionale de către un aparat specializat, format din instituţii financiare, bancare 
şi economice. 


3.3. Deciziile financiar-monetare internaţionale 

Participarea la activitatea financiar-monetară internațională impune adoptarea de 
decizii sub forma unor hotărâri privind repartiţia financiară şi de credit, sau transferul de sume 
determinate de fluxurile economice, financiare şi de credit. Nivelul acestor decizii depinde de 
activitatea economică — sau de altă natură — care a pus în mişcare pe plan internațional o 
anumită valoare, sub formă de bunuri sau mijloace de plată. 

Aceste activităţi, punct de plecare în fundamentarea deciziilor financiar-monetare pe 
plan extern, îşi au originea fie în economia naţională (investiţii, producţie, acţiuni sociale 
etc.), fie în contextul economiei mondiale sau al instituţiilor internaţionale (comerț exterior, 
investiții străine, taxe, cotizații, ajutoare etc.). 


CAPITOLUL IV 
MIJLOACE ŞI INSTRUMENTE 
DE PLATĂ INTERNAȚIONALE 


Pe piața economică internațională au loc schimburi de bunuri şi de servicii între ţări, 
activităţi ce necesită plăţi şi încasări între parteneri şi care pot lua forme diferite, în funcţie de 
împrejurări, condiții, interesul părților, capacitatea de plată a debitorilor etc. 

Efectuarea plăţilor în cadrul tranzacţiilor internaţionale necesită utilizarea unor 
mijloace şi instrumente care să asigure stingerea obligaţiilor apărute între părți, în urma 
încheierii contractelor. 

Mijloacele tradiţionale de plată sunt reprezentate de moneda divizionară (piese 
monetare) şi moneda fiduciară (biletele de bancă sau bancnotele), utilizarea acestora 
reprezentând practic o plată în numerar. 

Pe măsura dezvoltării schimburilor internaționale şi a modernizării economiilor 
naționale, în practica internațională s-a impus utilizarea monedei scripturale (moneda de cont) 
ca mijloc de plată principal, precum şi amplificarea utilizării instrumentelor de plată şi credit 
de tipul cambiei, cecului, biletului la ordin, iar în ultima vreme, odată cu intrarea în „era 
electronică”, s-a extins folosirea cărților de credit. 

În concluzie, în sfera mijloacelor şi instrumentelor de plată internaţionale sunt 
cuprinse valutele, monedele internaţionale şi devizele. 


4.1. Valutele 

Valutele sunt acele monede naționale care au circulaţie, putere de plată şi pot fi 
constituite ca rezervă şi în alte țări decât în cea emitentă. Altfel spus, prin valută se înţelege o 
monedă națională a unui stat, monedă ce poate fi utilizată, atât de persoanele fizice cât şi de 
cele juridice, pe teritoriul altor state, în vederea stingerii unor obligaţii. 

De exemplu, yenul este un ban, o monedă, pentru orice rezident în Japonia care îl 
utilizează în operaţiuni şi tranzacții interne. Acelaşi yen devine valută atunci când un rezident 
plăteşte în yeni o marfă importată din Germania sau atunci când un nerezident, de exemplu un 
englez, converteşte în yeni o sumă în lire sterline, pentru a efectua plăți în Japonia. 

Valutele au calitatea de a realiza lichidarea imediată a obligațiilor de plată în relațiile 
economice internaţionale, ele fiind folosite, de regulă, pentru efectuarea plăţilor de mică 
importanţă. Valutele pot fi clasificate în funcţie de mai multe criterii, de exemplu: 


a) După forma sub care se prezintă 
e valută în numerar (efectivă) 


e valută în cont 

Valuta în numerar (valuta efectivă) se prezintă sub formă de bancnote sau monede şi 
sunt utilizate cel mai frecvent în traficul de călători pentru achitarea cheltuielilor de transport, 
întreţinere, efectuarea de mici cumpărături etc. Plăţile şi încasările în valută efectivă sunt 
folosite extrem de rar în relațiile de schimb internaţionale, datorită riscului foarte mare de 
pierdere sau de furt. De aceea, transmiterea valutei în alte ţări, în cantități mai mari, necesită 
măsuri speciale de securitate. Chiar şi în cazul unor plăți minore, cum ar fi cheltuielile de 
deplasare ale unei persoane, se preferă alte mijloace de plată, cum ar fi cecul de călătorie sau 
tichetul de credit. 

Valuta în cont se află sub formă de disponibil, într-un cont bancar, putând fi utilizată 
din dispoziția titularului de cont, iar la cererea acestuia poate fi transformată în valută în 
numerar (valută efectivă). 

După modul de constituire a depozitului, valuta în cont poate fi depusă la termen sau 
la vedere. 

b) După regimul convertibilității valutele pot fi clasificate în: 

e convertibile; 

e neconvertibile; 

e transferabile; 

e |iber-utilizabile. 

Valutele convertibile sunt acele valute care au putere de circulație şi liberatorie de 
plată şi în alte ţări, în afara ţării emitente (de origine). Acestea sunt, din punct de vedere 
practic, monedele care se pot schimba liber contra unor alte monede naţionale sau 
internaționale (emise de o instituţie financiar-bancară internaţională). 

Valutele convertibile presupun existenţa unui angajament al ţării emitente de a 
converti propria monedă, la cererea oricărui deținător, în orice altă monedă. 

Valutele neconvertibile sunt acele valute care nu pot fi schimbate în alte valute. Ele 
participă la un număr foarte restrâns de operațiuni monetare, putând fi schimbate într-un 
singur sens, de la valuta convertibilă către valuta neconvertibilă. 


4.2. Monedele internaţionale 

Moneda internaţională este acea monedă care poate circula în afara granițelor 
statului emitent, servind ca mijloc de plată şi de rezervă pe piața internaţională. 

În practică se disting două categorii de monede internaţionale: 

a) monede naţionale care, datorită unor însuşiri şi împrejurări deosebite, capătă 
caracter de monedă internațională. 

Din această categorie au făcut parte, în evoluţia istorică a finanţelor, diferite monede 
naţionale, care au circulat şi în alte țări decât în cea emitentă, de exemplu: napoleonul francez, 
lira sterlină, lira otomană şi altele. 

În prezent, în această categorie se înscriu dolarul S.U.A., lira sterlină, francul elveţian, 
yenul japonez şi euro. 

b) instrumente monetare şi unităţi de cont, emise de organisme financiare 
internaționale (unități monetare artificiale). 


4.3. Devizele 

Devizele sunt titluri de credit pe termen scurt, exprimate în valută, reprezentând cel 
mai important mijloc de plată internaţional. 

Titlurile de credit sunt documente având forma şi conţinutul standardizate, 
reprezentând o obligaţie a unei persoane (debitor) de a plăti la o scadenţă determinată o 
anumită sumă de bani, împreună cu dobânda aferentă, unui beneficiar. 


Titlurile de credit pot fi negociate, adică pot fi vândute şi cumpărate înainte de 
scadență. Ele au o valoare nominală (care este cea înscrisă pe document) şi o valoare de 
piață, care rezultă în urma negocierii. Prin vânzarea titlurilor de credit înainte de scadenţă, 
beneficiarul intră în posesia sumei înainte de scadenţă, în schimbul unei taxe, denumite taxa 
de scont. Negocierea titlurilor de credit se poate face fie prin intermediul băncilor, fie la bursa 
de valori. 

Principalele elemente caracteristice ale acestor instrumente de plată sunt: 


e au la bază un document-tip, formulat în termeni precişi, care serveşte la 
afirmarea dreptului beneficiarului la transmiterea creanţei şi/sau la executarea acesteia; 

e documentul cuprinde condiții esenţiale ce dau putere titlului de credit; 

id documentul capătă putere circulatorie independent de tranzacţia care a stat la 


baza apariției lui. 
Titlurile de credit se pot clasifica după mai multe criterii, astfel: 
1. După modul în care este desemnat beneficiarul, titlurile de credit pot fi: 


e titluri de credit nominative, care conţin desemnarea expresă a numelui 
primului titular (acesta putându-se schimba, prin negocieri); 


e titluri de credit la ordin, care conţin, pe lângă numele titularului, o clauză 
conform căreia acesta poate dispune ca plata să se poată face unei alte persoane; 


e titluri de credit la purtător, care nu conţin nici o indicație asupra titularului, 
acesta fiind chiar posesorul documentului. 
2. După conţinutul lor, se disting: 


e titluri de credit propriu-zise, adică acele titluri de credit ce exprimă o obligație 
de plată, de exemplu: cambiile şi cecurile; 


° titluri de credit reprezentative, care reprezintă un drept real al titularului 
asupra unei mărfi determinate şi depozitate oficial; în această categorie sunt cuprinse: 


=> conosamentul (document eliberat de comandantul unei nave, prin care se face 
dovada încărcării unei mărfi la bordul acelei nave); 


= recipisa de depozit; 

— warantul (document eliberat de un depozit, prin care se stabileşte, pe de o 
parte dreptul de proprietate asupra unei mărfi, iar pe de altă parte, dreptul de garanţie, pentru 
un eventual creditor, asupra valorii acelei mărfi); 


e titluri de credit de participare, sunt acele titluri de credit dobândite de titulari, 
ca participanţi la o societate (de exemplu: acțiunile); 


e titluri de credit de complezență, sunt acele titluri de credit improprii, care nu 
au la bază un act comercial, prin care debitorul procură o sumă de bani necesară 
beneficiarului. 

3. După felul valutei în care sunt exprimate, titlurile de credit mai por fi convertibile 
sau neconvertibile. 

4. După natura lor, se disting următoarele categorii de titluri de credit: 


e titluri de credit comerciale: efecte de comerţ (trata şi biletul la ordin), 
conosamentul şi warantul; 

e titluri de credit bancare: cecurile, certificatele de depozit; 

e titluri de credit financiare: acţiunile, obligaţiunile, rentele, bonurile de tezaur, 


titlurile derivate. 

4.4. Derularea în România a operaţiunilor cu mijloace de plată străine 

Relaţiile financiar-monetare pe care ţara noastră le întreţine cu pieţele străine, relativ 
normale şi inevitabile într-o economie de piață, dau naştere la operaţiuni cu mijloace de plată 
internaționale. 

Aceste operaţiuni de plată internaţionale apar fie ca urmare a activităţii comerciale 
(import-export), fie ca plăți necomerciale ale unor instituții sau persoane particulare din 
străinătate şi din ţară, precum şi ca rezultat al operaţiunilor financiar-bancare inițiate sau 
sprijinite de guvern. 


4.5. Convertibilitatea monedei naţionale 

Convertibilitatea este o însuşire a unei monede, constând în calitatea acesteia de a 
putea fi preschimbată cu o altă monedă, în mod liber, prin vânzare-cumpărare pe piaţă. 

Convertibilitatea presupune: 

l]. lipsa oricărei restricții privind: preschimbarea, în legătură cu mărimea sumei, 
scopul preschimbării sau calitatea posesorului valutei; 

2. existența unui angajament al ţării emitente a unei monede, de a converti moneda 
respectivă, la cererea oricărui deţinător, în orice altă monedă, la cursul valutar al pieţei. 


4.6. Pregătirea procesului de adoptare a euro 

Conform Tratatului de la Maastricht, ţările care aderă la Uniunea Europeană devin 
state membre cu derogare temporară în ceea ce priveşte adoptarea monedei comune. Aceasta 
înseamnă că la un moment dat, ulterior aderării, noile state membre vor intra în ERM II, iar 
apoi, condiționat de îndeplinirea criteriilor de convergență nominală, vor adopta moneda euro, 
care oferă conţinut deplin integrării în Uniunea Economică şi Monetară. Deşi după aderarea la 
Uniunea Europeană, politicile monetară şi de curs de schimb ale fiecărui stat devin obiectul 
interesului comun, este în acelaşi timp evident că opţiunile de strategie monetară şi valutară 
după aderarea la UE constituie, în principal, o responsabilitate şi o prerogativă a statului 
membru respectiv. 

Pentru economia românească, intrarea în zona euro reprezintă un obiectiv strategic 
extrem de important, al cărui calendar de realizare a fost elaborat luându-se în considerare 
beneficiile şi costurile pe care acest proces le antrenează. Prima ediţie a Programului de 
convergenţă, definitivată şi publicată în ianuarie 2007 — după ce în lunile anterioare proiectul 
acestuia a fost supus dezbaterii publice —, are pentru România o importanţă deosebită, fiind 
primul document care evaluează posibilitățile de dezvoltare economică în condițiile 
promovării politicilor de realizare a convergenţei nominale şi reale. 

Ținând cont de necesitatea implementării unor reforme structurale care să conducă la 
creşterea capacității economiei româneşti de a face față şocurilor asimetrice, în Programul de 
convergenţă se apreciază că România nu va putea adera la ERM II mai devreme de anul 2012. 
În condiţiile intrării în ERM II în anul 2012 şi ale minimizării duratei de participare la acest 
mecanism, adoptarea euro ar putea avea loc la orizontul anului 2014. 

În procesul de pregătire a Programului de convergență au fost făcute eforturi din 
partea tuturor instituţiilor implicate (Ministerul Muncii, Solidarităţii Sociale şi Familiei, 
Banca Naţională a României, Comisia Naţională de Prognoză, Institutul Naţional de Statistică 
etc.), sub coordonarea Ministerului Finanţelor Publice, pentru a se oferi date şi informaţii cât 
mai elocvente şi detaliate, în concordanţă cu cerințele Comisiei Europene, prin care să se 
fundamenteze politicile macroeconomice de creştere și stabilitate economică şi bugetară. În 
anul 2006, BNR, care a manifestat încă din anul 2003 preocupări pentru conturarea unei 
viziuni asupra derulării procesului de adoptare a euro, a început participarea la şedinţele 
grupului de lucru comun pentru elaborarea Programului de convergenţă. 

În luna august 2006, Consiliul de administraţie al BNR a analizat schiţa referitoare la 
opțiunile strategice ale BNR în privinţa Programului de convergenţă, precum şi materialul 
privind îndeplinirea de către România a criteriilor de convergență economică, realizate de 
specialişti din cadrul băncii centrale. Consiliul de administraţie al BNR a hotărât adoptarea 
celor două documente ca bază a poziţiei băncii centrale în discuţiile cu Guvernul pentru 
configurarea Programului de convergenţă. 

În ceea ce priveşte stadiul îndeplinirii criteriilor de convergență nominală (Caseta 1), 
economia românească nu are probleme din perspectiva sustenabilității finanţelor publice, 
ponderile în PIB ale datoriei publice şi deficitului bugetar fiind în ultimii ani net inferioare 
pragurilor stabilite prin Tratatul de la Maastricht. 


CAPITOLUL V 
PIAȚA MONETARĂ 


5.1. Caracteristicile şi rolul pieţei monetare 

Piaţa monetară națională cuprinde ansamblul relațiilor ce iau naştere între persoane 
fizice sau juridice, privind cumpărarea şi vânzarea de valute, precum şi instituţiile (bănci, 
burse) şi reglementările care facilitează aceste tranzacții. 

Prin noţiunea de piață monetară internaţională se înţelege un sistem de relații 
financiar-monetare prin care se desfăşoară vânzările şi cumpărările atât în valută (efectivă şi 
în cont) cât şi cele de instrumente de plată internaționale (trate, bilete la ordin, cecuri etc.) 
exprimate în monedă străină. 

Piaţa monetară internaţională este în mod clar delimitată de pieţele monetare 
naţionale. 

Principala deosebire constă în faptul că, în timp ce pe piaţa monetară națională 
băncile efectuează cumpărări şi vânzări de valută în schimbul monedei naţionale, în cazul 
pieţei monetare internaţionale, aceleaşi bănci derulează tranzacţii care au ca obiect o valută ce 
este străină, atât pentru ele, cât şi pentru solicitantul operaţiunii. 

Motivul existenţei pieţei monetare internaţionale alături de pieţele monetare naționale 
se află în restricțiile care adesea împiedică circulaţia internațională a capitalului. Aceste 
restricţii pot fi aplicate doar pe pieţele monetare naţionale, dar nu şi asupra pieţelor monetare 
internaționale. De exemplu, pe piaţa de la Londra, rezidenții din Franţa, Olanda, Germania 
etc. pot deţine conturi în dolari sau pot contracta credite în dolari, fără restricții, în schimb 
rezidenții din Anglia nu au decât o libertate limitată în efectuarea tranzacţiilor de export sau 
import de capital. 

O altă deosebire se referă la faptul că, în timp ce pe piaţa monetară naţională cursul 
monetar rămâne neschimbat pe durata unei zile bancare, pe piaţa monetară internațională 
cursul la care se efectuează operaţiunile este într-o permanentă modificare. 


5.2. Principalele categorii de operatori pe piaţa monetară 

Conform celor dezvoltate anterior, obiectul activităţii pieţelor monetare îl constituie, 
în principal, vânzarea şi cumpărarea de valute convertibile, din acest punct de vedere valutele 
străine fiind tratate ca mărfuri. 

Operațiunile monetare sunt extrem de complexe şi de dinamice, îndeosebi datorită 
faptului că, în timp şi în spaţiu, cursurile valutare de schimb se modifică foarte rapid. Ca 
atare, cea mai mică variaţie a cursului de schimb al unei valute faţă de celelalte valute poate 
avea consecințe foarte importante, operatorii pieţelor monetare fiind singurii care au 
posibilitatea de a reacționa rapid la aceste schimbări şi chiar să le prevadă, întrucât ei dispun 
de mijloace rapide de comunicaţie şi de informare. 

La funcționarea unei pieţe monetare dintr-o ţară cu economie de piață participă, în 
general, două mari categorii de agenţi (operatori ai pieţei): 

l]. agenții economici, sau „neprofesioniştii”; 

2. agenții care asigură funcţionarea concretă, de zi cu zi, a pieţei, adică 
„profesioniştii”. 

La frontiera ce separă aceste două mari categorii de agenţi se află băncile comerciale, 
care pot să fie atât agenţi „neprofesionişti” ai pieţei monetare, atunci când apar în calitate de 
intermediari pentru operaţiunile de schimb, cât şi în calitate de „profesionişti” ai pieţei 
monetare, atunci când acționează ca angajaţi ai dealerilor sau ca agenţi care realizează pentru 
contul lor propriu operaţiuni de schimb valutar. 

În prima categorie, cea a „neprotesioniştilor”, sunt incluși agenții privaţi nebancari 
(particularii independenţi), precum şi Băncile Centrale. 

În categoria agenţilor privaţi nebancari sunt incluşi, în general: 


e persoane fizice, rezidenţi sau nerezidenţi, care solicită băncilor ori caselor de 
schimb valutar să efectueze anumite operaţiuni monetare, în conformitate cu legislația în 
vigoare din fiecare țară; 


° firme care folosesc valutele pentru plata unor produse sau servicii 
achiziționate din străinătate; 


° firme care investesc în străinătate sume importante şi care îşi repatriază 
profiturile realizate; 


° marile corporații care se angajează în operațiuni la termen, pentru evitarea 
riscurilor valutare; 


° guverne, care finanţează programe în străinătate sau îşi acoperă anumite 
deficite ale balanței de plăţi prin operaţiuni pe piaţa monetară. 

Agenţii privaţi nebancari transmit băncilor comerciale ordine de cumpărare sau de 
vânzare de valută, sau pot efectua pentru contul lor operaţiuni de schimb valutar (de exemplu: 
tranzacții între filialele firmelor multinaționale). 

Băncile Centrale, în calitate de operatori ai pieţei monetare, intervin de regulă pentru a 
controla fluctuațiile pieţei sa pentru a reglementa condiţiile în care se efectuează operaţiunile 
de schimb valutar. 

Cu toate că au un caracter sporadic, intervenţiile Băncilor Centrale sunt orientate spre 
trei direcții principale: 

e executarea ordinelor primite de la propria clientelă (guverne, bănci centrale 
străine, organisme internaţionale etc.); 


e controlul asupra pieţei monetare, mai mult sau mai puţin accentuat, în funcție 
de importanţa acordată controlului asupra schimburilor monetare; 


e încercarea de a influenţa cursul de schimb, din motive de politică internă, pe 
de o parte, iar pe de altă parte, din necesitatea respectării unor angajamente internaționale. 

Intervenţiile Băncii Centrale reprezintă, în general, un instrument al politicii monetare 
proprii fiecărei țări, vizând menţinerea cursului de schimb al monedei la un anumit nivel dorit 
sau în cadrul unei marje de fluctuație. Acest tip de intervenţie directă, sub formă de 
vânzări-cumpărări de devize, reprezintă doar una dintre măsurile pe care le iau Băncile 
Centrale care, alături de politica ratei dobânzii, face ca moneda naţională să fie mai mult sau 
mai puţin atrăgătoare pentru plasamente sau investiții. 

Cea de a doua categorie, cea a agenților profesionişti ai pieţei, include operatorii 
specializaţi, cunoscuţi sub diferite denumiri, în funcţie de ţara în care aceştia operează. De 


2 E. Drăgoescu, A. Drăgoescu: „Valuta şi implicațiile ei în economia de piață”, Editura Dacia, Cluj-Napoca, 
1992, pag. 78. 

exemplu, în Franţa putem întâlni cambişti Şi curtieri de schimb, în Marea Britanie jobberi şi 
brokeri, iar în S.U.A. dealeri şi brokeri valutari. 
Dealerii lucrează în interiorul băncilor, având următoarele atribuţii: 


° centralizează ordinelor primite de la clienți; 
° efectuează compensarea cererilor cu ofertele; 
° transmit pe piața monetară cererile şi ofertele de devize excedentare. 


Ei operează în numele clienților lor- cetățeni, firme, guverne sau agenții 
guvernamentale — şi reprezintă elementul principal al contractelor de vânzare şi cumpărare de 
valută. 


5.3. Operaţiuni desfăşurate pe pieţele monetare 

După cum s-a arătat mai înainte, piața monetară este formată dintr-un sistem de relații 
ce iau naştere între bănci, precum şi între acestea şi clienții lor, prin intermediul cărora se 
efectuează vânzările şi cumpărările de valute în vederea derulării plăţilor internaționale, sau 
pentru realizarea de operațiuni cu scop financiar. 

Operațiunile derulate pe piața valutară pot fi diferențiate astfel: 


= în funcţie de natura lor: 

= operaţiuni la vedere, sau „spot”; 

— operaţiuni la termen, sau „forward”. 

az în funcţie de gradul de complexitate: 

— operaţiuni simple; 

— operaţiuni „swap”. 

— în funcţie de motivaţie: 

— obținerea de profit, prin speculaţii sau arbitraj; 
= acoperirea riscului. 


5.3.1. Operațiuni de acoperire a riscului valutar 

În regim de liberă convertibilitate, tranzacțiile comerciale presupun anumite decalaje 
în timp la efectuarea plăţilor în valută, ceea ce presupune un risc valutar privitor la 
deprecierea valutei prevăzute în contract. Pentru protecția împotriva acestui risc valutar, 
exportatorii şi importatorii pot apela la două tipuri de operaţiuni: 


1. Operațiuni cu acoperire la termen, de tip hedging, care reprezintă tipul de 
operaţiuni prin care un operator se angajează să plătească o sumă în valută la un anumit 
termen şi împrumută simultan aceeaşi sumă în valută, cu aceeaşi scadenţă de rambursare. 

Finalitatea acestei operațiuni constă în protecția operatorului contra riscului de 
depreciere a valutei la termen. În acest mod, cumpărătorul de valută se pune la adăpost de 
riscul deprecierii valutei în intervalul de timp dintre momentul încheierii contractului şi 
executarea acestuia, deoarece la scadenţa plăţii, care coincide cu termenul de încasare a 
împrumutului, eventuala pierdere înregistrată la cumpărarea valutei este compensată cu un 
câştig egal, obținut la împrumut. Totodată, în cazul în care valuta respectivă se apreciază, 
creditorul va câştiga la cumpărare, dar va pierde la împrumut, hedging-ul având drept scop, în 
final, anularea oricărui efect datorat variaţiei cursului valutar. 


2.  Covering-ul, sau acoperirea comercială, este utilizat pentru acoperirea riscului pe 
care îl implică o operaţiune determinată şi dispare odată cu executarea contractului. 

5.3.2. Speculația valutară 

Speculaţia valutară este acea tranzacţie de vânzare-cumpărare de valută prin care se 
urmăreşte, nemijlocit, realizarea unui câştig, ca diferenţă între cursul unei valute la două 
momente diferite pe aceeaşi piață (un curs cunoscut şi un altul, preconizat). 

Această categorie de operaţiuni grupează acele tranzacții efectuate pe pieţele valutare 
cu scopul efectiv de a realiza un câştig din diferenţele de curs valutar. 

În domeniul valutar este numit speculator acel agent care adoptă o poziţie de schimb, 
sperând ca în viitor cursul monedei să evolueze în sensul aşteptărilor sale. 


5.3.3. Arbitrajul valutar 

Arbitrajul valutar reprezintă o tranzacție de vânzare-cumpărare de valută realizată 
de bănci (motiv pentru care i se mai spune şi arbitraj bancar), prin care acestea au 
posibilitatea de a-şi valorifica disponibilităţile de monedă naţională sau de valută, vânzând 
acolo unde cursul este mai mare, şi cumpărând de acolo unde cursul valutei tranzacţionate 
este mai mic. În esenţă, arbitrajul valutar nu este altceva decât o asociere de 
vânzare-cumpărare de valută, cu unicul scop de a realiza profit. Fiind efectuate pe baza unor 
cursuri certe, publicate pe diferite pieţe, aceste operaţiuni nu se pot solda, în principiu, decât 
cu profit. 


5.5. Mecanismul cursului valutar 

În economiile de piaţă, atât valutele, cât și devizele sunt vândute şi cumpărate de bănci 
autorizate şi la bursele valutare, deci pe piaţa liberă, în schimbul monedei naţionale. Cei ce 
vând pe piaţă valute şi devize sunt exportatorii şi ceilalți beneficiari de încasări din străinătate, 
iar cei care cumpără aceste valori de pe piaţă, având de făcut plăți în străinătate, sunt fie 
importatori, fie diverşi debitori. 

Urmare a jocului cererii şi ofertei dintre exportatorii şi importatorii de valute sau 
devize de pe piață, vânzarea şi cumpărarea valutelor şi a devizelor se efectuează la un anumit 
preţ, denumit curs. 

Rezultă deci că acest curs valutar reprezintă prețul unei monede naționale exprimat 
într-o altă monedă. Ca orice alt preţ, cursul valutar sau cursul de schimb al unei monede 
reflectă raporturile dintre cererea şi oferta pentru moneda respectivă pe piaţa schimburilor 
valutare. 

Cererea pentru o anumită valută este determinată de cererea persoanelor fizice şi 
juridice străine pentru bunurile, serviciile şi activele financiare al căror preţ este exprimat în 
valuta respectivă. 

Oferta pentru o anumită valută este determinată de cererea persoanelor fizice şi 
juridice străine, posesori ai respectivei valute, pentru bunurile, serviciile şi activele financiare 
al căror preţ este exprimat în valute străine. 


5.5.1. Categorii de cursuri valutare 

Cursurile valutare pot fi clasificate în funcţie de mai multe criterii: 

1. În funcţie de modul în care sunt stabilite: 

a) Curs oficial 

Acest curs este cel stabilit de autoritatea națională monetară pe cale unilaterală, fiind 
mai apropiat sau mai îndepărtat de raportul valoric real dintre monede sau de cel stabilit pe 
piață şi recunoscut de autoritatea națională monetară. 

În situaţia în care baza pentru stabilirea acestui curs oficial o constituie valoarea 
paritară, cursul oficial coincide cu paritatea şi poartă denumirea de curs oficial paritar. 

Când stabilirea cursului oficial este rezultatul unui acord internațional bilateral, 
încheiat cu o anumită ţară, atunci cursul oficial poartă denumirea de curs oficial convenţional. 

Cursul oficial este fix, stabilit de regulă în afara pieţei valutare, fiind deci distinct de 
cursul real sau de cursul rezultat din raportarea puterilor de cumpărare a celor două monede 
pe piaţă. 

b) Curs neoficial 

Acest curs este de fapt preţul înregistrat pe piață la un moment dat de o unitate 
monetară, fiind format pe baza raportului dintre cererea şi oferta de monedă. 

2. În funcţie de modul de variaţie: 

De-a lungul anilor, cursurile valutare au fost de trei feluri: 

a) Cursuri fixe (cursurile oficiale) sunt acele cursuri stabilite de oficialitățile 
monetare ale ţării respective şi care sunt menținute la acelaşi nivel cât mai mult timp posibil. 
Această rigiditate a cursului față de modificările cererii şi ale ofertei necesită intervenția 
autorităților monetare ale statului. 


5.5.2. Metode aplicate în determinarea cursului valutar 

În trecut, monedele naţionale erau definite prin conţinutul lor valoric, stabilit prin lege 
de statele respective. Acest conţinut era denumit valoare paritară şi reprezenta valoarea unui 
etalon ales, etalon ce s-a schimbat mereu de-a lungul anilor. Condiţia de bază pe care trebuia 
să o îndeplinească acesta o constituia stabilitatea, dar şi recunoaşterea unanimă pe plan 
internațional a valorii sale. Pentru un timp, acest rol l-a avut aurul, urmat de etalonul 
aur-devize sau o altă monedă de referinţă, bine cotată pe piaţa internaţională. 


CAPITOLUL VI 
TEHNICA TRANZACŢIILOR LA TERMEN 


6.1. Principalele caracteristici ale tranzacţiilor la termen 

Unul din principalele criterii de diferenţiere a tranzacţiilor comerciale îl constituie 
momentul executării contractului. 

În majoritatea cazurilor, livrarea şi plata (mărfii sau serviciilor) au loc, cel puţin din 
punct de vedere teoretic, imediat după încheierea contractului, situație în care poartă 
denumirea de contract spot. 

În practică, executarea contractului spot (livrarea şi plata mărfii sau a serviciilor) se 
realizează în termene cuprinse între 24 de ore şi 10 zile, caracteristica de bază a acestui tip de 
contract constă în faptul că presupune livrarea obligatorie a mărfii şi efectuarea plății la 
cursul spot sau la cursul la vedere stabilit pe în ziua respectivă. 

Spre deosebire de tranzacţiile spot, tranzacțiile la termen presupun existenţa unui 
decalaj (de regulă, între câteva luni şi un an şi jumătate), între momentul încheierii 
contractului şi momentul îndeplinirii obligațiilor, care sunt executate la prețul stabilit de plăţi 
prin negociere în momentul finalizării contractului de vânzare-cumpărare. 

Tranzacţiile la termen pot fi: 


e Tranzacţii cu livrare amânată (forward); 
e Tranzacţii cu livrare viitoare (futures); 
e Tranzacţii cu opțiuni. 


6.2. Contractele la termen forward 

Un contract forward se bazează pe un acord privat între două părți — vânzătorul şi 
cumpărătorul — de a livra şi, respectiv de a plăti, la o dată viitoare prestabilită o marfă (valută 
sau titlu financiar), la un preț convenit în momentul contractării. 

De exemplu”, abonamentul la o revistă reprezintă un contract forward. Achitând costul 
abonamentului la o anumită revistă pentru un an întreg, abonatul va plăti un preţ ce va fi 
blocat, ca şi în cazul unui contract forward. Cu alte cuvinte, chiar dacă preţul revistei va 
creşte la chioşcul de ziare, abonatului i se va percepe, pe toată durata valabilității 
abonamentului, preţul convenit anterior. 

În concluzie, contractul forward este determinat deci, de elementele sale esenţiale — 
părți (cumpărătorul şi vânzătorul), obiect, preţ, termen de livrare/plată — în momentul 
încheierii tranzacţiei. Ceea ce rămâne incert însă este valoarea contractului în momentul 
derulării, ţinând cont faptul că între momentul contractării şi cel al executării, preţul se 
modifică pe piață. 

Prin urmare, în urma tranzacţiei, una din părți va înregistra în mod cert un profit, iar 
cealaltă, o pierdere, după cum preţul pieţei în momentul executării contractului este mai mic 
sau mai mare decât preţul din momentul contactării. 


6.3. Contractele la termen futures 

Tranzacţiile futures au apărut şi s-au dezvoltat pe baza tranzacţiilor forward, fiind 
practic vorba de produse tranzacţionate aproximativ echivalente, tratate însă pe pieţele 
organizate (denumite în mod generic burse de mărfuri, chiar dacă, în prezent, multe dintre 
acestea tranzacţionează cu precădere valori derivate bazate pe marfă sau pe alte active). Spre 
deosebire de contractul forward, condiţiile contractului futures sunt standardizate în ceea ce 
priveşte natura obiectului comercializat (o marfă de o anumită calitate şi cantitate, o anumită 
valută) şi scadenţa contractului. Cu alte cuvinte, contactele forward standardizate s-au 
transformat în contracte futures. 

Astfel, un contract futures se concretizează într-un angajament standardizat de 
vânzare-cumpărare a unui activ (marfă, titlu financiar, instrument monetar), denumit activ 
suport, tranzacţionat la bursă, la un preţ stabilit în momentul încheierii tranzacţiei, cu 
lichidarea contractului la o dată viitoare. 

6.3.1. Mecanismul de tranzacţionare pe piaţa futures 

Principalele caracteristici ale contractelor futures constau în modalitatea specifică de 
tranzacţionare a acestora. 

Clientul, cumpărător sau vânzător, care doreşte să intre pe piaţa futures va da un ordin 
de cumpărare sau de vânzare brokerului său agent, ordin ce este preluat şi notat pe tichetul de 
ordine, fiind consemnate totodată şi datele definitorii ale tranzacţiei. 

Tranzacţiile pe piaţa futures se pot iniţia fie prin deschiderea unei poziţii de cumpărare 
(în acest caz se poate spune că poziţia este „long”, sau cumpărătorul deține o poziție „long ”), 
fie prin deschiderea unei poziții de vânzare (caz în care vânzătorul deține o poziţie „short”). 

Pentru evitarea confuziilor trebuie precizat faptul că poziţia „shor?” nu reprezintă 
operația inversă, imediată, a poziţiei „long”, adică un operator care a avut iniţial o poziție 
„long” (prin cumpărarea de contracte futures), prin vânzarea ulterioară a contractelor 
cumpărate în vederea compensării poziţiei pe piaţă, nu devine în mod automat „shorr”. 
Concret, operatorul care deţine o poziţie „shor?” vinde, de fapt, contacte futures pe care nu le 
deţine, bazându-se pe o tendință descrescătoare a preţurilor, care să-i permită răscumpărarea 
acestora, la scadenţă, la un preţ mai mic, obţinând astfel un profit. 

Aceasta constituie de fapt regula de bază pe pieţele futures: fie cumpărarea unui 
contract la un anumit preţ şi vânzarea lui la un preţ mai mare, fie vânzarea la un anumit preţ şi 
cumpărarea la un preţ mai mic, în ambele cazuri urmărindu-se obținerea de profit. 

Un aspect deosebit de important al mecanismului acestor tranzacții constă în tipul 
ordinelor transmise de clienţi, ordine pe care brokerii de ring trebuie să le ducă la îndeplinire. 


3 Teodor Ancuţa şi colab. Totul despre futures şi opțiuni. Bursa Monetar-Financiară şi de Mărfuri, Sibiu, 1999, 
pag. 10. 

În acest domeniu tipologia este foarte vastă, principalele diferențieri făcându-se în funcţie de 
momentul executării ordinelor, de restricțiile de preţ şi de calitate. 

Cel mai uzitat tip de ordin este ordinul „la piață” (în limba engleză: „market order”), 
care semnifică faptul că ordinul trebuie să fie executat de către brokerul de ring imediat ce a 
fost primit de la agenţia sa. 


6.3.2. Asemănări şi deosebiri între contractele forward şi contractele futures 
Pornind de la cele expuse mai sus, se poate observa că principalele caracteristici ale 
contractelor futures sunt următoarele: 


e într-un contract futures, condițiile contractuale sunt standardizate în ceea ce 
priveşte natura activului suport negociat, cantitatea contractată şi data livrării; 


° prețul contractelor futures este stabilit la bursă, printr-o procedură specifică 
de negociere (strigare într-o piață de licitație, la o bursă autorizată) şi variază în funcție de 
condițiile pieței, valoarea contractului nemaifiind fixă, ca în cazul contractelor forward, ci 
variabilă, contractul futures fiind actualizat zilnic, prin marcarea la piaţă; 


° executarea contractelor futures este garantată de Casa de Compensaţie şi, 
spre deosebire de contractele forward, riscul de neîndeplinire al obligațiilor contractuale este 
nul; 

° lichidarea contractului futures poate fi făcută fie prin livrare fizică (circa 2% 
din cazuri), fie prin compensare cu o operație de sens contrar, adică operatorul cu poziție 
„long” îşi închide poziția printr-o vânzare, iar cel cu poziție ,„shorf’ se acoperă printr-o 
cumpărare; 

e faptul că inclusiv pe pieţele unde livrarea fizică este permisă, acest lucru are 
loc în mai puţin de 2% din cazuri, dovedeşte faptul că participanţii nu intră pe piața futures 
cu intenţia de a cumpăra, respectiv a vinde activul suport al contractului, ci pentru a efectua 
operaţii speculative; 

e pe piaţa futures nu au acces direct decât membrii bursei care, prin 
reprezentanţii lor (brokeri de ring, deckeri, runneri, agenţi de bursă), acţionează la ordinele 
clienţilor şi pot determina, prin sfaturile şi opiniile lor, direcţii de acţiune. 

6.4. Contracte futures pe valute 

Contractele futures pe valute (în limba engleză: currency futures) sunt contracte ce 
includ în conținutul lor specificaţia expresă a unui volum standard dintr-o anumită monedă ce 
va fi schimbată la un anumit termen”. Altfel spus, un contract futures pe valute reprezintă o 
obligaţie, asumată în cadrul bursei futures, de a cumpăra sau de a vinde o valută în viitor, 
conform specificaţiilor cuprinse în contract. 

6.4.1. Geneza şi caracteristicile contractelor futures pe valute 

În perioada modernă, unul din principalele obiective ale organizării schimburilor în 
cadrul bursei îl reprezintă asigurarea operativității tranzacţiilor comerciale şi financiare şi 
realizarea acestora pe o bază standardizată. 

Necesitatea extinderii şi intensificării schimburilor a generat o tendință de 
„dematerializare” a mărfurilor, de la bunuri determinate fizic trecându-se treptat la mostre şi 
eşantioane şi de la acestea, la titluri pe marfă. Prin urmare, bursa simplifică activitatea de 
tranzacţionare şi reduce practic negocierea la elementele sale esenţiale: sensul operațiunii 
(vânzare-cumpărare), marfa, calitatea, preţul şi termenul de livrare. 


4 Gemmil Gordon. Options pricing: International perspective. Mc. Graw Hill, London, 1993. 

6.4.2. Categorii de contracte futures tranzacţionate în România 

Contractele financiare futures pot îmbrăca mai multe forme, în funcţie de natura 
activului suport tranzacționat, drept pentru care putem distinge trei categorii de contracte 
futures: 

e contracte futures pe valute; 

e contracte futures pe indici bursieri; 

e contracte futures pe rata dobânzii. 

În prezent, în România, la Bursa Monetar-Financiară şi de Mărfuri Sibiu (BMFMS) 
se tranzacţionează doar primele două categorii de contracte futures — pe valute şi pe indici 
bursieri. 

Lansarea contractelor futures având drept activ de bază rata dobânzii constituie un 
obiectiv avut în vedere de BMFMS, ce urmează a fi realizat în viitorul apropiat. 


6.4.2.1. Terminologia utilizată pe piata futures în România 

Mecanismele de tranzacţionare a contractelor futures la Bursa Monetar-Financiară şi 
de Mărfuri Sibiu (Sibiu Monetary Financial & Commodities Exchange) fac necesare 
cunoaşterea şi înţelegerea terminologiei specifice cu care se operează în mod frecvent. 

Principalii termeni, cel mai des utilizaţi în cadrul Bursei sibiene sunt: 


. Bursa este instituţia care pune la dispoziția participanţilor cadrul organizat în 
care se pot desfăşura tranzacţiile bursiere; 

. Casa de Compensaţie este organismul care garantează şi care cere garanții 
pentru toate tranzacţiile la termen ce se desfăşoară prin bursele de mărfuri; 

a Agenţia de Brokeraj este o societate comercială, membră a unei burse de 
mărfuri, autorizată să efectueze tranzacţii în nume propriu sa în numele clienților săi; 

. Membru compensator este unicul participant la tranzacţiile futures şi cu opțiuni 


care poate avea legături directe cu Casa de Compensatie. În calitate de membru compensator 
apare o societate comercială, membră a Casei de Compensaţie, prin intermediul căreia se 
desfăşoară relaţia client/Casă de Compensaţie în ceea ce priveşte compensarea, garantarea şi 
decontarea sumelor necesare tranzacţiilor la termen; 

z Broker este o persoană fizică, angajat al unei Agenţii de brokeraj, autorizată de 
Bursa Monetar-Financiară şi de Mărfuri Sibiu (Sibiu Monetary Financial & Commodities 
Exchange) să execute în ring ordinele de vânzare sau de cumpărare; 

. Client este o persoană fizică sau juridică, la ordinul căruia sunt tranzacţionate 
contracte futures sau cu opțiuni, exclusiv printr-un intermediar de bursă (Agenţie de 
Brokeraj), asumându-şi întreaga răspundere pentru tranzacțiile efectuate; 

= Cont de marjă este contul deschis de un client la Casa de Compensaţie sau la 
Agenţia de Brokeraj, în/din care se creditează/debitează următoarele sume cerute de 
regulamentul de tranzacţionare: 


— marja inițială; 
= marja de menţinere; 


= comisioane; 

— rezerve; 

S garanţii; 

— profit; 

— pierderi din tranzacții. 

= Marja inițială este suma existentă în contul de marjă, necesară pentru inițierea 
fiecărui contract la termen; 

z Marja de menținere este suma minimă care trebuie să existe în contul de marjă 
pentru menținerea pozițiilor deschise; 

z Apelul în marjă reprezintă solicitarea Casei de Compensaţie sau a Agenţiei de 

Brokeraj pentru suplimentarea cu fonduri a contului de marjă, în situaţia în care suma 
existentă în acest cont scade sub nivelul marjei de menţinere. Această solicitare trebuie 
onorată de client până cel târziu înaintea începerii sesiunii de tranzacţionare de a doua zi; 

. Marcarea la piaţă a poziţiilor deschise este operaţiunea efectuată de Casa de 
Compensaţie, la sfârşitul fiecărei sesiuni de tranzacţionare, acțiune prin care se face ajustarea 
zilnică a contului de marjă rezultată în urma profitului sau a pierderii din contractele futures 
încheiate, în raport cu evoluția preţului de marcare (cotare) la piaţă al fiecărei sesiuni de 
tranzacţionare; 


. Poziţia deschisă este reprezentată de un contract futures care nu a fost încă 
lichidat printr-o operațiune de sens contrar; 

n Poziția descoperită este o poziție deschisă care nu are acoperită marja de 
menţinere; 

. Lichidarea (compensarea) poziţiilor deschise este operaţiunea prin care titularul 
contului de marjă încheie o operaţiune, opusă celei inițiale; 

. Lichidarea forțată este o operaţiune de lichidare în ring a poziţiilor 


descoperite, în urma unui ordin dat de Casa de Compensaţie sau din inițiativa Agenţiei de 
Brokeraj, în cazul în care clientul nu răspunde apelului în marjă lansat. 

6.4.2.2. Contractele futures pe valute 

Aşa cum s-a precizat mai sus, un contract futures pe valute reprezintă un angajament, 
asumat în cadrul bursei futures, de a cumpăra sau vinde un activ monetar (o valută) la o dată 
viitoare, în condiţiile stabilite prin contract, în momentul încheierii acestuia. 

Contractele futures pe valute au luat ființă, în țara noastră, tot la Bursa 
Monetar-Financiară şi de Mărfuri Sibiu, începând din luna august a anului 1997, în prezent 
tranzacționându-se următoarele tipuri de contracte: 


° contracte futures pe dolarul S.U.A. (ROL/USD”); 
° contracte futures pe euro (ROL/EUR); 
e contracte futures EUR/USD. 


6.4.2.2.2. Hedging şi speculație pe piața futures a contractelor în valută în 
România 

Pe baza celor prezentate până acum, se poate observa cu uşurinţă că operaţiunile 
futures au la bază următoarele motive: 


e acoperirea unui risc valutar (operaţiune cunoscută sub denumirea de hedging); 
e operaţiuni speculative. 
a) Iniţierea unui contract futures pe valută, în scop de hedging 


Hedging-ul reprezintă în principal o operaţiune de protejare, prin intermediul pieţei 
futures, împotriva riscului de modificare nefavorabilă de pe piaţa cash. Astfel, posibilitatea 
stabilirii unui anumit preț pentru produse, cu mult timp înainte ca acestea să fie vândute, 
reprezintă cel mai mare avantaj al compensării riscului în piaţă. 


De exemplu, un importator care urmează să achite o factură externă peste 40 de zile, va 
iniția o poziţie de cumpărare (long) de contracte futures pe valute, în vederea protejării riscului 
de depreciere a leului pe piaţa valutară. 


Având în vedere faptul că produsele care stau la baza contractelor au o denumire şi un mod de identificare 
foarte precis, nu poate fi utilizată definirea completă a produsului, motiv pentru care practica bursieră a impus 
simplificarea denumirii, prin substituirea acesteia prin simboluri. 


20 


Insă este evident faptul că, aşa cum s-a mai menționat, la Sibiu Monetary Financial & 
Commodities Exchange nefiind permisă livrarea fizică a valutei, importatorul nu va intra în 
posesia valutei în momentul scadenţei, dar va beneficia, în schimb, de: 


e câştigul obţinut din diferenţa între preţul futures al dolarului şi cursul valutar 
comunicat de Banca Naţională a României în ziua scadenței (în cazul în care datele scadenţei 
contractului futures şi cea a contractului comercial coincid); 


e diferenţa între preţul de vânzare al contractului şi cel de cumpărare, în cazul în 
care se efectuează compensarea printr-o operație de sens contrar, pe perioada de valabilitate a 
contractului. 

Prin urmare, importatorul va cumpăra valuta (fizic) tot de pe piaţa valutară, dar 
pierderea sa va fi astfel compensată (parţial sau total) de câştigul obținut pe piaţa futures. 


b) Iniţierea unui contract futures pe valută în scop speculativ 

Speculaţia reprezintă o tranzacţie pe piaţa futures prin care o persoană îşi asumă 
riscul, în speranța de a realiza un profit de pe urma modificărilor de curs prognozate. 
Speculatorul va cumpăra de pe piaţa futures, dacă se aşteaptă ca anumite cursuri valutare să 
crească şi va vinde, dacă intuieşte o scădere a acestora. 

Acţionând doar pe piața futures, speculatorul va fi întotdeauna expus la risc iar 
câştigurile sau pierderile sale pe această piaţă nu sunt compensate de câştigurile sau de 
pierderile de pe piaţa cash. 


CAPITOLUL VII 
MODALITĂȚI DE PLATĂ UTILIZATE 
ÎN SCHIMBURILE ECONOMICE 
INTERNAŢIONALE 


7.1. Caracterizare generală 

Stingerea obligaţiilor băneşti ce rezultă din activitatea de comerț exterior şi cooperare 
internaţională între parteneri din diferite ţări se realizează printr-o serie de modalități de 
decontare şi de plată internaţională pe care experiența bancară le-a generalizat pe plan 
mondial. 

Prin modalități de plată în relațiile de schimb economic internaţional sunt desemnate 
totalitatea operaţiunilor şi a tehnicilor de plată, controlul bancar precum şi circuitul 
documentelor prin intermediul cărora creditorul încasează de la debitor creanţa rezultată din 
schimburile economice externe. 

Astfel, în funcție de caracterul plăţii, modalităţile de plată internaţionale se pot 
clasifica în: 


e plăți la termen, prin utilizarea temporară a unui credit comercial sau bancar 
(de exemplu: plățile realizate prin intermediul acreditivului documentar, incasso-ului 
documentar, scrisorii documentare de credit etc.); 

e plăţi efective, anticipate sau realizate în momentul schimbului internaţional de 
mărfuri şi servicii (de exemplu: plăți realizate prin intermediul ordinului de plată); 

e compensaţii, prin livrări reciproce, echivalente, de mărfuri şi servicii. 

Utilizarea uneia sau alteia din modalitățile de plată internaţionale este determinată, în 
principal, de următorii factori: 


° natura raporturilor economice care le-au generat (relații comerciale, 
necomerciale, financiare etc.); 

° statutul partenerilor şi gradul de încredere dintre ei; 

° clauzele contractuale stabilite între parteneri în legătură cu stingerea datoriilor 


lor; 

° gradul de solvabilitate şi de lichiditate al firmelor implicate; 


e necesitatea recuperării integrale şi în cel mai scurt timp a contravalorii 
mărfurilor, serviciilor sau lucrărilor livrate sau prestate; 

e cuantumul cheltuielilor ocazionate de folosirea uneia din modalităţi, 
comparativ cu celelalte; 

e felul şi natura operaţiunilor contractate; 

e practicile comerciale sau necomerciale uzitate pe piaţa externă respectivă. 


7.2. Acreditivul documentar 


7.2.1. Definiţie şi caracteristici 

Ca urmare a preocupărilor Camerei de Comerţ Internaţionale de la Paris de a asigura 
la nivel internaţional o practică uniformă în materie de plăţi, în Publicaţia 500 este utilizat 
termenul de credit documentar pentru a desemna: orice angajament de plată contra 
documente, asumat de o bancă, indiferent cum este denumit sau descris. 

Prin uzanţă, în literatura de specialitate s-a impus termenul de acreditiv documentar. 


Aşadar, acreditivul documentar reprezintă angajamentul asumat de către o bancă 
(banca importatorului sau banca emitentă), pe baza ordinului cumpărătorului, de a vărsa 
(vira) o anumită sumă de bani vânzătorului (beneficiarului) prin intermediul altei bănci, într- 
un interval de timp determinat, contra remiterii documentelor care atestă faptul că marfa a 
fost expediată. 

7.2.2. Părţile implicate în derularea unui acreditiv documentar. 

Din definiția prezentată mai sus rezultă că în derularea unui acreditiv documentar sunt 
implicate patru părți: 

e  Ordonatorul acreditivului documentar, care, în relaţia contractuală: 

- este importatorul beneficiar al mărfurilor, prestaţiilor sau serviciilor; 

- inițiază relaţia de acreditiv documentar prin instrucțiunile pe care le dă băncii sale 
de a plăti exportatorului; 

- completează formularul intitulat „Ordin de deschidere a acreditivului documentar”, 
în care precizează toate condiţiile privind termenele şi documentele conform cărora banca 
poate efectua plata. 

e  Beneficiarul acreditivului documentar, care, în relaţia contractuală, este: 

- exportatorul, prestatorul de servicii; 

- persoana în favoarea căreia banca importatorului s-a angajat la plată; 

- persoana care încasează banii, dacă s-au îndeplinit condiţiile de termene şi 
documente cuprinse în textul acreditivului documentar. 

e Banca emitentă este: 

- banca importatorului, care, la solicitarea ordonatorului (importatorului), îşi asumă 
în scris angajamentul ferm de plată, în anumite condiţii de termene şi documente, în favoarea 
exportatorului; 

- banca plătitoare, dacă acreditivul documentar este domiciliat la ea. 

e Banca corespondentă (situată, de regulă, în ţara exportatorului) este banca prin 
care banca emitentă transmite textul acreditivului documentar spre a fi comunicat 
beneficiarului (exportatorului), şi poate fi: 

e Bancă notificatoare - în situaţia în care plata are loc la banca emitentă sau la o terță 
bancă. 

Banca notificatoare are următoarele obligaţii: 

e să anunţe exportatorul de deschiderea acreditivului documentar; 

e să primească de la exportator documentele şi să le transmită băncii plătitoare; 

e să primească un comision „de notificare”. 

e Bancă plătitoare - în situaţia în care acreditivul documentar este domiciliat la ea, are 
următoarele obligaţii: 

e să plătească documentele prezentate de exportator, în strictă concordanță cu 
termenele şi condiţiile acreditivului documentar; 

e să remită documentele băncii emitente. 

e Banca trasă/acceptantă - în situaţia în care plata urmează să se facă prin cambii 
trase asupra sa. 

Banca trasă are următoarele obligaţii: 

e să primească documentele şi cambiile de la exportator; 

e să accepte cambiile şi să le restituie exportatorului; 

e să remită documentele importatorului sau băncii emitente; 

e să achite la scadenţă cambiile beneficiarului; 

e să încaseze comisionul de accept / plată documente. 

e Bancă negociatoare -în situația în care se utilizează o cambie trasă asupra băncii 
emitente şi o altă bancă este însărcinată cu negocierea plăţii. 

Banca negociatoare ale următoarele atribuţii: 

e preia documentele de la exportator; 

e achită aceste documente; 

e remite documentele băncii emitente; 

e încasează comisionul de negociere. 

e Bancă confirmatoare - atunci când, la angajamentul de plată al băncii emitente, se 
adaugă propriul ei angajament, egal ca valoare şi condiții. 

Banca confirmatoare are următoarele atribuţii: 

e efectuează plata, în cazul în care banca emitentă nu-şi onorează angajamentul; 

e încasează comisionul de confirmare. 


7.2.3. Elementele acreditivului documentar 
Conform celor precizate anterior, acreditivul documentar constituie un mijloc de 
siguranţă şi de control reciproc, având drept scop să asigure pe vânzător că va încasa 
contravaloare mărfurilor livrate, dacă a efectuat livrarea în termenele şi condiţiile stabilite de 
cumpărător. 
Principalele elemente ale unui acreditiv documentar sunt următoarele: 
denumirea şi sediul băncii care deschide acreditivul documentar; 


° denumirea şi sediul ordonatorului (cumpărătorului); 

e denumirea şi sediul beneficiarului; 

e termenul de livrare al mărfurilor; 

e termenul de valabilitate al acreditivului documentar şi locul unde acesta 
expiră; 

e valoarea acreditivului şi valuta în care aceasta este exprimată, precum şi 
documentele în baza cărora se face plata; 

e denumirea mărfii cu menţionarea principalelor ei caracteristici şi a 
documentelor care fac dovada livrării; 

e confirmarea acreditivului documentar; 

e felul acreditivului; 

e momentul deschiderii  acreditivului, moment foarte important pentru 


exportator, întrucât acesta nu livrează marfa înainte de a fi anunţat cu privire la deschiderea 
acreditivului. La deschiderea unui acreditiv documentar, cumpărătorul dă ordin băncii sale să 
deschidă un acreditiv în favoarea vânzătorului prin intermediul unei bănci corespondente, de 
regulă, banca vânzătorului. Întârzierea deschiderii acreditivului trebuie consemnată prin 


23 


înscrierea unei clauze corespunzătoare, cu efect de penalizare, în contractul de vânzare 
internaţională, având în vedere daunele pe care le poate înregistra vânzătorul; 


7.2.4. Clasificarea acreditivului documentar 

Acreditivul documentar poate fi clasificat după mai multe criterii, astfel: 

e După formă, acreditivul documentar poate fi: 

- revocabil 

- irevocabil, care la rândul său, poate fi: 

- neconfirmat; 

- confirmat. 

Acreditivul documentar revocabil poate fi modificat sau anulat de banca emitentă în 
orice moment, fără nici o avizare prealabilă a beneficiarului, dar, ţinând cont de riscurile pe 
care le comportă acest tip de acreditiv, este foarte rar utilizat. 

Acreditivul documentar irevocabil presupune angajamentul ferm al băncii emitente de 
a efectua plata în favoarea beneficiarului, condiționat de prezentarea documentelor în strictă 
conformitate cu termenii şi condiţiile stipulate în acreditiv. Un astfel de acreditiv nu poate fi 
modificat sau anulat de coordonator fără acordul băncii emitente, băncii confirmatoare (dacă 
este cazul) şi al beneficiarului. 

Acreditivul documentar irevocabil neconfirmat presupune că banca emitentă, prin 
angajamentul său, luat la deschiderea acreditivului, îşi asumă întreaga responsabilitate 
privitoare la plată. 

Acreditivul documentar irevocabil confirmat este acela care, pe lângă angajamentul 
ferm al băncii emitente, mai include şi un angajament de plată, independent şi ferm, al unei 
terțe bănci, denumită bancă confirmatoare. Aceste situaţii apar în cazul în care importatorul 
deschide acreditivul la o bancă locală necunoscută, cu care el este în legături de afaceri, iar 
exportatorul solicită în mod expres ca acest acreditiv să fie confirmat de o bancă importantă 
(care se angajează ea însăşi față de exportator că va achita contravaloarea mărfurilor, în 
schimbul documentelor). 

În concluzie, un acreditiv documentar irevocabil semnifică pentru beneficiar o 
certitudine privind plata, cu condiţia ca documentele prezentate să fie în strictă concordanță 
cu termenii şi condiţiile din acreditiv. 

* După modul de utilizare (sau plată), acreditivele pot fi: 


e cu plata la vedere; 

e cu plata diferată (amânată); 
e cu plata prin acceptare; 

e cu plata prin negociere. 


Acreditivul documentar cu plata la vedere este acel acreditiv care, în momentul 
prezentării de către exportator a documentelor, la banca plătitoare, este plătit imediat. 
Referitor la această modalitate de plată, trebuie făcute totuşi anumite precizări: 


° plata se face numai după ce banca a efectuat controlul documentelor şi a 
constatat stricta concordanță a acestora cu termenii şi condițiile acreditivului documentar; 


° dacă banca plătitoare nu este situată în țara exportatorului, controlul şi plata 
documentelor se face numai după ce acestea au ajuns la ea în cadrul valabilității acreditivului 
documentar; 


e băncile nu plătesc documente neconforme cu termenii şi condiţiile din 
acreditiv, deci în textul acreditivului trebuie să se găsească precizarea „plata la vedere”. 

Acreditivul documentar cu plata diferată (amânată) este acel acreditiv în care plata 
documentelor nu se face în momentul prezentării acestora la bancă, ci la o dată ulterioară, 
menţionată în mod expres în textul acreditivului documentar. De regulă, această plată diferată 
(amânată) se efectuează la 30 - 60 de zile faţă de momentul prezentării documentelor la banca 
plătitoare. 

Acreditivul documentar cu plata prin acceptare este utilizat cu precădere în cazul 
exporturilor pe credit. Astfel, o dată cu documentele, exportatorul prezintă băncii şi o cambie, 
sau un set de cambii, trase asupra băncii indicate în textul acreditivului documentar (poate fi 
vorba fie de banca emitentă, banca acceptantă, banca trasă expres menţionată), cu anumite 
scadențe. Banca acceptă cambiile, devenind astfel debitor cambial principal, le restituie 
exportatorului, iar documentele le remite importatorului. La scadenţa, exportatorul prezintă 
băncii acceptante cambia (sau cambiile), iar aceasta le achită. Bineînţeles, exportatorul are 
posibilitatea de a vinde (sconta) cambiile, înainte de data scadenţei acestora, contra unei taxe, 
denumită taxă de scont. 

Acreditivul documentar cu plata prin negociere (cunoscut şi sub denumirea de 
scrisoare comercială de credit) presupune prezentarea de către beneficiar a documentelor 
însoţite de una sau mai multe cambii (după caz) trase asupra băncii emitente. Această situaţie 
este totuşi dezavantajoasă, întrucât, potrivit dreptului cambial, locul plăţii este la domiciliul 
trasului (în cazul nostru, al băncii emitente), şi deci, pentru acest tip de acreditiv locul plăţii va 
fi întotdeauna în străinătate. Pentru eliminarea acestui inconvenient, banca emitentă (în baza 
instrucțiunilor primite de la ordonatorul acreditivului) poate autoriza o altă bancă să negocieze 
documentele. Astfel, negocierea documentelor sau plata prin negociere semnifică de fapt 
dreptul băncii negociatoare de a „cumpăra” documentele (adică, de a plăti exportatorului) şi 
de a le transmite băncii emitente. Pentru această operațiune ea percepe un comision, care este 
plătit de beneficiarul acreditivului documentar. 

* După clauzele speciale pe care le conţine: 

- transferabil; 

- revolving; 

- cu clauză roşie (red clause); 

- de compensatie (reciproce); 

- subsidiar (back-to-back); 

- cesionat. 

Acreditivul documentar transferabil. Inserarea acestei clauze în textul acreditivului 
documentar dă dreptul beneficiarului acelui acreditiv documentar să solicite băncii 
transferatoare să facă respectivul acreditiv documentar utilizabil (plătibil) în totalitate, sau 
parţial, pentru unul sau mai mulţi beneficiari secundari. Un astfel de acreditiv documentar este 
utilizat, în general, în operațiunile de intermediere, când, în calitate de beneficiar al 
acreditivului documentar apare un intermediar, iar în calitatea de beneficiar secundar apare 
exportatorul real. 

Acreditivul documentar revolving se caracterizează prin faptul că valoarea 
acreditivului documentar este reîntregită automat, pe măsura efectuării plăţilor, până la un 
anumit plafon, în funcţie de fiecare livrare. Acest tip de acreditiv este utilizat cu precădere în 
contractele de valori mari, cu livrări eşalonate în timp. 

Acreditivul documentar cu clauză roşie (red clause). Prin inserarea acestei clauze în 
textul acreditivului documentar, banca plătitoare este autorizată să facă o plată în favoarea 
beneficiarului, înainte ca acesta să prezinte documentele privitoare la expedierea mărfii. 

Acreditivul documentar de compensație (reciproc) se caracterizează prin inserarea în 
textul acreditivului documentar a unei clauze ce nu permite utilizarea acreditivului 
documentar de export decât în corelaţie cu un acreditiv documentar de import. Prin urmare, 
prin combinarea a două acreditive documentare cu astfel de clauze, partenerii care derulează 
operaţiuni prin contrapartidă sau în compensație se asigură că în cazul în care unui dintre ei 
nu va livra marfa în compensație, va fi plătit de banca emitentă, respectiv va primi 
echivalentul mărfurilor nelivrate în compensație. 

Acreditivul documentar subsidiar (back-to-back). În acest caz, cu toate că denumirea 
este unică, este de fapt vorba de două acreditive documentare: unul de import al unei mărfi, 
iar altul de export al aceleiaşi mărfi, ambele domiciliate la aceeaşi bancă, respectiv banca 
intermediarului operaţiunii. 

Practic, realizarea unei operațiuni back-to-back presupune: 


° corelarea valorică, şi din punct de vedere al termenelor, de către firma 
intermediară, a celor două acreditive documentare. Astfel: 

e acreditivul documentar de export are o valoare şi un preț unitar mai mare şi o 
valabilitate mai îndelungată; 

e acreditivul documentar de import are o valoare şi un preț unitar mai mic şi o 
valabilitate mai scurtă. 


° confidențialitatea operațiunii, exportatorul real necunoscând cine este 
importatorul final; 

° documentele cerute exportatorului real trebuie să fie „strict neutre” şi emise la 
ordinul băncii intermediarului; 

° ambalajul şi marcajul mărfii trebuie să fie, de asemenea, „strict neutre”; 

s documentele privitoare la marfă sunt schimbate de inițiatorul operațiunii 
(intermediar) la banca sa; 

E acordul băncii de a accepta o astfel de operaţiune. 


Acreditivul documentar cesionat. In acest caz, beneficiarul acreditivului documentar 
are dreptul ca o parte (sau întreaga valoare) a acestuia, deschis în favoarea sa, să o cesioneze 
unui terţ - beneficiarul cesiunii -, cel mai adesea exportatorului real al mărfii. 

e Din punct de vedere al domicilierii 

- acreditive domiciliate în ţara vânzătorului (exportatorului); 

- acreditive domiciliate în ţara cumpărătorului (importatorului); 

- acreditive domiciliate într-o terță ţară. 

În principiu, prin domicilierea acreditivului documentar se înţelege locul prezentării 
documentelor, respectiv ţara, oraşul şi în ultimă instanţă banca la ghişeele căreia urmează să 
aibă loc plata contravalorii mărfurilor. Domicilierea acreditivului documentar este convenită 
între parteneri în cadrul contractului comercial internaţional şi preluată ca atare de ordonator 
în dispoziția de deschidere a acreditivului documentar. 

Acreditivul documentar domiciliat în țara exportatorului semnifică un acreditiv 
documentar în baza căruia exportatorul prezintă documentele pentru plată la o bancă, 
desemnată în acreditivul documentar, din ţara sa. 

Locul plăţii este deosebit de important, din mai multe puncte de vedere, iar 
domicilierea  acreditivului documentar în ţara exportatorului prezintă pentru acesta 
următoarele avantaje: 

s domicilierea acreditivului documentar în ţara exportatorului înseamnă pentru 
acesta o grăbire a momentului încasării, egală cu timpul de curier (circuitul bancar) al 
documentelor, dacă domicilierea ar fi fost în țara importatorului. De exemplu: în cazul 
exporturilor din România, dacă domicilierea acreditivelor este în străinătate, timpul de curier 
(circuitul bancar) al documentelor diferă, în funcție de zonă geografică, între 10 şi 40 de zile; 

. banca plătitoare sau banca unde este domiciliat acreditivul este în măsură să 
decidă asupra conformităţii documentelor cu condiţiile stipulate în cadrul acreditivului 
documentar. Astfel, pentru orice plată efectuată de banca plătitoare pentru documente în 
neregulă, această bancă va răspunde faţă de banca emitentă şi ca atare, riscă să nu i se mai 
ramburseze plata făcută pe baza unor astfel de documente; 

° reglementarea tuturor litigiilor privind neexecutarea obligațiilor ce decurg din 
derularea acreditivului documentar se va face potrivit legislației din țara unde acesta este 
domiciliat; 

. domicilierea acreditivului documentar în ţara exportatorului prezintă pentru 
acesta şi avantajul evitării riscului ca documentele să se piardă pe parcursul poştal; 

° domicilierea acreditivului documentar în țara exportatorului constituie şi o 
sursă de venit valutar, întrucât, în conformitate cu prevederile Publicaţiei 500, comisioanele şi 
spezele bancare cad în sarcina ordonatorului, dacă în acreditivul documentar nu s-a precizat 

altfel. 

Prin acreditiv documentar domiciliat în țara importatorului (sau o terță ţară) se 
înțelege acel acreditiv documentar în baza căruia exportatorul poate încasa contravaloarea 
mărfurilor exportate, prin prezentarea documentelor precizate în cadrul acreditivului 
documentar, la ghişeele băncii importatorului. 

În practică, documentele se transmit pe canal bancar, respectiv exportatorul le depune 
la banca sa, care face doar serviciul de a le transmite băncii plătitoare. După ce banca 
plătitoare verifică documentele, dacă sunt în bună regulă, efectuează plata, transmițând tot pe 
canal bancar, banii. 

Dar domicilierea acreditivului documentar în ţara importatorului prezintă pentru 
exportator următoarele dezavantaje: 


° întârzierea încasării contravalorii mărfurilor, corespunzător intervalului de 
timp necesar parcursului documentelor (circuitul bancar) şi, în sens invers, al banilor; 
. pregătirea şi expedierea documentelor, cerute în deschiderea acreditivului 


documentar trebuie să fie realizate în timp util, astfel încât acesta să ajungă la banca plătitoare 
în cadrul valabilității acreditivului documentar, dat fiind faptul că valabilitatea sa expiră la 
ghişeele băncii plătitoare, deci în străinătate. 

$ în cazul în care documentele nu sunt în bună regulă, posibilitatea corectării lor este 
foarte redusă şi necesită timp şi corespondență suplimentare, ceea ce duce la întârzieri suplimentare 
în încasarea banilor. 

7.2.5. Documente prevăzute în acreditivul documentar 

Orice acreditiv documentar trebuie să precizeze în mod foarte clar şi precis 
documentele contra cărora se va efectua plata, respectiv acceptarea sau negocierea. 

În acest sens, fiecare document solicitat va fi denumit în mod clar şi în strânsă 
concordanță cu specificul tranzacţiei în ansamblu. 

Documentele cerute prin acreditivul documentar pot fi împărțite în două categorii: 


° documente principale: factura comercială, documentul de transport şi 
certificatul de asigurare; 


e documente secundare: certificatul de origine, lista de colete/greutate, 
certificatul de calitate, buletinul de analize etc. Ordonatorul va preciza în cererea sa de 
deschidere a acreditivului documentar ce date şi ce informaţii trebuie să conţină aceste 
documente şi cine anume va trebui să le emită/semenze. 

Factura comercială este un document contabil, în formă tipizată, prin care vânzătorul 
fixează preţul mărfii pentru cumpărător. 

În practică, factura comercială este emisă de exportator imediat după expedierea 
mărfurilor, în baza documentelor de transport şi a celorlalte documente care privesc expediţia. 
Importanţa facturii comerciale decurge din următoarele considerente”: 


e este actul primar în baza căruia operează în evidenţele lor contabile atât 
vânzătorul, cât şi cumpărătorul, iar băncile îl tratează ca document de referință la controlul 
documentelor; 


e permite identificarea valorii de ansamblu a mărfurilor vândute, cuprinzând, 
de regulă, toate precizările referitoare la: denumirea mărfii, sortiment, calitate, cantitate, preţ 
unitar, valoarea totală a mărfurilor, cheltuielile determinate de condiţia de livrare a mărfurilor 
(CFR, FOB etc.), respectiv costul transportului sau al asigurării, după caz; 


e este cel mai important document comercial în cazul unei plăți documentare, 
întrucât trebuie să corespundă instrucţiunilor de ansamblu, din deschiderea acreditivului 
documentar, privitoare la marfă. 

Sintetizând, factura comercială trebuie să cuprindă următoarele elemente: 


`M. Negruş. Plăţi şi garanții internaționale. Editura ALL, Bucureşti, 1998, pag. 65. 

= denumirea şi sediul exportatorului; 

— denumirea şi sediul importatorului; 

— locul şi data emiterii; 

= descrierea mărfii; 

= prețul unitar şi/sau total al mărfii; 

= costul transportului şi al asigurării; 

— condiţia de livrare; 

= totalul sumei de încasat de la exportator; 

= numărul şi tipul coletelor/pachetelor ; 

= conținutul coletelor/pachetelor ; 

= marcajul şi numerotarea coletelor/pachetelor ; 
= numărul licenței de export sau a celei de import (dacă este cazul); 


= semnătura exportatorului. 

Documentul de transport este un înscris prin care vânzătorul face dovada expedierii 
sau preluării spre expediere a mărfii, la o anumită dată şi la o anumită destinație. În general, 
documentul de transport este tipizat şi diferă în funcție de modalitatea de transport aleasă: 

e în cazul transportului maritim, documentul de transport solicitat este 
conosamentul maritim. Acest document conţine confirmarea că marfa a fost acceptată de 
armator în conformitate cu descrierea prezentată, că nu a fost avariată şi că este ambalată 
corespunzător pentru transportul maritim; 


e în cazul transportului rutier, documentul de transport solicitat este scrisoarea de 
trăsură rutieră (CMR); 

e în cazul transportului fluvial, documentul de transport solicitat este scrisoarea de 
trăsură fluvială; 

e în cazul transportului feroviar, documentul de transport solicitat este scrisoarea de 
trăsură feroviară (COTIF), şi aşa mai departe. 

Certificatul de asigurare este un document care atestă înțelegerea prin care asiguratul 
se angajează să plătească o anumită sumă de bani asiguratorului, numită primă de asigurare, 
în schimbul căreia acesta îşi asumă anumite riscuri şi se obligă să îl despăgubească pe asigurat 
în cazul în care intervin daunele pentru care s-a convenit asigurarea. 

Certificatul, sau polița de asigurare, care este prezentată de vânzător în setul de 
documente, în vederea încasării sumei de bani cuvenite, trebuie să fie, în mod obligatoriu, cel 
specificat în cerinţele acreditivului documentar. 

Sunt necesare unele precizări în legătură cu acest document: 

e pentru condiția de livrare CIF sau CIP”, obţinerea acestui document cade în 
sarcina beneficiarului acreditivului documentar; 

e pentru celelalte condiţii de livrare, obţinerea acestui document cade în sarcina 
ordonatorului acreditivului documentar; 

e pentru siguranța operaţiunii, este întotdeauna necesar ca data emiterii 
documentului de asigurare să preceadă data expedierii mărfii, deoarece între momentul 
încărcării mărfii pe vas (sau alt mijloc de transport) sau momentul expedierii şi momentul 
asigurării ulterioare pot interveni evenimente care periclitează marfa, aceasta nefiind asigurată 
în acest interval de timp. 

În concluzie, certificatul de asigurare trebuie să cuprindă următoarele elemente: 


= denumirea, sediul şi semnătura autorizată a companiei de asigurare; 


3 Condiţiile de livrare sunt standardizate prin Regulile INCOTERMS 1990, reguli adecvate modalităților de 
transport: 

= denumirea şi sediul asiguratului; 
= descrierea tipurilor de asigurare acoperite prin certificatul respectiv; 
= suma asigurată; 


= descrierea mărfurilor asigurate. Această descriere trebuie să fie identică cu cea 
din factura comercială şi din acreditivul documentar; 


= locul unde se solicită încasarea asigurării, în caz de producere a unuia sau a 
mai multora din riscurile acoperite prin certificatul respectiv; 


= declaraţia sub semnătură a asiguratorului; 


E data emiterii. 

Certificatul de origine este documentul care face dovada provenienței mărfii, 
document pe care cumpărătorul îl utilizează la operațiunea de vămuite, având astfel 
posibilitatea de a obține eventuale scutiri sau reduceri de taxe vamale, dacă legislația vamală 
prevede aceste posibilități. 

7.2.6. Derularea plății prin acreditiv documentar 

Plata prin acreditiv documentar face parte integrantă din ansamblul relațiilor 
comerciale şi din construcția financiară a unei afaceri. 

Succesiunea momentelor derulării unei plăți pe bază de acreditiv documentar este 
următoarea“: 


Momentul 1 

. exportatorul propune unui importator potenţial o marfă cu plata prin acreditiv 
documentar; 

$ importatorul acceptă oferta de marfă şi plata prin acreditiv documentar. 

Momentul II 

. importatorul comandă marfa sau încheie cu exportatorul un contract comercial 
internaţional; 

° importatorul ordonă băncii sale deschiderea acreditivului documentar. 

Momentul III 

° exportatorul livrează marfa în condiţiile stabilite; 

s exportatorul depune la banca plătitoare documentele care atestă livrarea mărfii, 


în vederea încasării contravalorii acesteia. 

Încasarea sumei prevăzute de către exportator nu se face în mod automat, doar în 
virtutea existenţei unui acreditiv documentar deschis în favoarea sa de către importator. Există 
o serie de condiţii, foarte stricte, a căror neîndeplinire de către exportator poate duce la 
decăderea din dreptul de a încasa acreditivul documentar. Printre motivele care pot 
determina astfel de situaţii, enumerăm: 


e depăşirea termenului de livrare a mărfurilor; 
e nerespectare condițiilor de livrare; 
e neconcordanța datelor cuprinse în documentele transmise spre plată cu 


documentele prevăzute în ordinul de deschidere a acreditivului documentar; 

nedepunera la bancă a întregului set de documente convenit; 

omiterea din documentele transmise spre plată a unor elemente importante; 
întocmirea eronată a unor documente; 

depăşirea termenului de valabilitate a acreditivului; 


renunțarea de către importator la marfa contractată (situaţie ce se poate întâlni 
în cazul acreditivelor documentare revocabile); 


° nerespectarea valutei prevăzute în contract pentru efectuarea plății; 


6M. Negruş. Op.cit., pag. 19. 

e falimentul uneia din băncile implicate în derularea acreditivului documentar; 
e nedatarea sau neavizarea certificatului de origine; 


e lipsa licenţei de export sau a celei de import etc. 

Există însă şi cazuri în care banca plătitoare, estimând că efectuarea plăţii nu va 
produce prejudicii importatorului, plăteşte „sub rezervă”, importatorul fiind unicul în măsură 
să ridice sau nu rezervele exprimate de bancă. Aceste rezerve ale băncii plătitoare sunt 


comunicate şi firmei exportatoare. 


7.3. Incasso-ul documentar 

7.3.1. Definiţie şi caracteristici 

Ca modalitate de plată utilizată în schimburile economice internaţionale, incasso-ul 
este reglementat prin documentul intitulat „Reguli uniforme pentru incasso”, cunoscut şi sub 
denumirea de „Publicaţia 522, 

Această modalitate de plată constă în faptul că importatorul (cumpărătorul) acceptă 
plata documentelor remise de către exportator (vânzător), remitere ce se realizează prin 
băncile celor doi parteneri. 

Cu alte cuvinte, modul de funcționare al incasso-ului documentar presupune ca banca 
vânzătorului să remită spre încasare băncii cumpărătorului documentele depuse de vânzător, 
care fac dovada livrării mărfii, documente pe care banca cumpărătorului le eliberează acestuia 
numai contra plată. 

Spre deosebire de plata prin acreditiv documentar, decontarea prin incasso este relativ 
simplă, ieftină, rapidă, dar nu este garantată bancar, ea bazându-se, în principiu, pe obligația 
de plată a cumpărătorului, pe care acesta şi-a asumat-o prin contractul comercial internațional, 
dar fără să comporte nici un fel de angajament de plată din partea băncilor implicate. 

Principalele caracteristici ale mecanismului  incasso-ului documentar sunt 
următoarele: 


e este o modalitate de plată inițiată de exportator, 


e operaţiunea nu este decât o simplă vehiculare de documente şi, ca atare, 
obligaţia băncilor implicate se rezumă doar la prestarea unui serviciu în anumite condiţii, 
impuse de instrucţiunile primite de la exportator; 


e documentele vehiculate de bănci pot fi de două feluri: 
— documente comerciale (factura, documentul de transport, de proprietate etc.); 


— documente financiare (cambii, bilete la ordin, cec etc.), 

în funcţie de care putem distinge două tipuri de incasso documentar: 

a) incasso simplu, care este un incasso de documente financiare, neînsoţite de 
documente comerciale. Rezultă deci că operațiunea de incasso simplu constă în aceea că, 
dacă, de exemplu, datoria cumpărătorului se materializează într-un titlu de credit (cambie, cec 
etc.), vânzătorul îl va încredința băncii spre încasare; 

b) incasso documentar, care este un incasso de documente comerciale însoţite sau 
nu de documente financiare; 


° scopul operațiunii îl constituie transmiterea documentelor comerciale sau 
financiare, de la beneficiarul plății la plătitor, contra plată, acceptare, sau în alte condiții; 

. plata prin incasso nu presupune nici un fel de obligaţie de garantare a plăţii, 
în afara obligațiilor asumate de cumpărător prin contractul internaţional de 
vânzare-cumpărare. Prin urmare, singura protecție a exportatorului o constituie faptul că 
importatorul nu poate ridica marfa decât în momentul plății, când va intra şi în posesia 
documentelor care îi atestă proprietatea asupra mărfii. 

În concluzie, folosirea acestei modalităţi de plată este determinată de: 


TM. Negruş. Op.cit, pag. 177. 

a) gradul de încredere reciprocă dintre parteneri (relaţii tradiţionale şi curente de 
afaceri între cele două firme, firme solvabile, serioase); 


b) gradul redus de intensitate a cererii pe piaţa externă, pentru mărfurile oferite de 
exportator; 

c) interesul sporit pe care îl are exportatorul de a-şi vinde marfa; 

d) situaţia conjuncturală economică, politică şi financiară din ţara importatoare 


etc. 

7.3.2. Părţile implicate în derularea unui incasso documentar 

În derularea unui incasso documentar sunt implicate patru părți: 

1)  Ordonatorul 

E este întotdeauna exportatorul (vânzătorul), care mai poartă şi denumirea de 
trăgător, 

. este persoana care inițiază operațiunea şi cea care stabileşte condiţiile de 
derulare, pornind de la clauzele convenite în contractul comercial internaţional, deoarece 
operaţiunea se desfăşoară din ordinul său şi pe răspunderea sa; 

° este persoana care completează „Ordinul de încasare”, document care trebuie să 
conțină, în interesul ordonatorului, instrucțiuni cât mai clare, complete şi precise, şi care este 
însuşi documentul denumit şi incasso documentar. 

2)  Cumpărătorul 

. este importatorul, care mai poartă şi numele de tras; 

° este destinatarul documentelor vehiculate căruia, conform instrucțiunilor 
exportatorului, banca îi solicită îndeplinirea anumitor condiții (de exemplu: de plată, acceptare 
sau alte condiţii) în schimbul eliberării documentelor; 


s este persoana care, după controlul documentelor ce atestă livrare mărfii şi după 
ce acestea a fost găsite în strictă concordanță cu prevederile contractului comercial 
internațional, dispune efectuarea plății. 

3) Banca remitentă 

° este banca exportatorului; 

$ este banca la care ordonatorul a dispus deschiderea operaţiunii de incasso; 

. este banca însărcinată cu primirea de la ordonator a documentelor, împreună cu 
instrucțiunile privind încasarea şi care are rolul de a remite documentele unei alte bănci; 

4) Banca încasatoare 

° este banca importatorului; 


. este banca la care sunt primite documentele cu dispoziţia de încasare, de la banca 
remitentă; 

E are sarcina de a asigura prezentarea către tras a documentelor şi de a obţine 
încasarea (acceptarea sau îndeplinirea altor condiţii), transmițând în sens invers, conform 
instrucțiunilor primite, rezultatele incasso-ului (sume de bani, efecte de comerţ acceptate etc.). 

7.3.3. Elementele incasso-ului documentar 

Ordinul de încasare este însuşi documentul intitulat incasso documentar şi el trebuie 
să cuprindă în mod obligatoriu anumite elemente stipulate clar şi corect de către exportator, 
elemente care trebuie să fie în deplină concordanţă atât cu clauzele contractului comercial 
internațional, cât şi cu datele cuprinse în documentele transmise de exportator, o dată cu 
ordinul de încasare. 

Aceste elemente se referă în principal la: 


e denumirea şi sediul importatorului (trasului); 


e denumirea şi sediul băncii remitente prin intermediul căreia, pe de o parte vor fi 
transmise documentele, iar pe de altă parte se decontează incasso-ul, respectiv vor fi remişi 
banii; 

e denumirea şi sediul băncii încasatoare, care, contra documente, va solicita plata, 

sau acceptarea din partea trasului; 

e denumirea şi sediul exportatorului, respectiv al beneficiarului incasso-ului; 

e valoarea incasso-ului, respectiv a sumei care va fi solicitată la plată contra 
documentelor importatorului, precizându-se totodată şi moneda în care se va face plata; 

e menționarea firmei (exportatorul sau importatorul) care va suporta comisioanele şi 
spezele bancare; 

e descrierea detaliată a mărfurilor, care trebuie să cuprindă în mod obligatoriu 
denumirea exactă a mărfii, cantitatea, calitatea, prețul etc.; 


e documentele care trebuie prezentate, respectiv factura comercială, documentul de 
transport, certificatul de origine, de calitate etc.; 

e menționarea modalităţii în care se va face rambursarea sumei; 

e numărul de ordine şi data incasso-ului documentar (element necesar în vederea 
identificării); 

e numărul de expediţie al incasso-ului documentar. 

7.3.4. Mecanismul derulării plății prin incasso documentar 

În practica bancară internaţională sunt utilizate mai multe tipuri de incasso 
documentar, care de deosebesc între ele în funcţie de gradul de încredere dintre parteneri. 

În funcţie de natura documentelor trimise la încasare (documente cu plata la vedere 
sau documente cu plata la o anumită scadenţă), vânzătorul va stabili dacă documentele vor fi 
eliberate contra plată (ceea ce înseamnă că eliberarea documentelor de către banca 
importatorului se va efectua numai după ce acesta le-a plătit) sau contra acceptare (în acest 
caz documentele comerciale sunt însoţite de o cambie, iar eliberarea documentelor de către 
banca importatorului se face numai dacă acesta acceptă cambia). 

Mecanismul derulării plăţii prin incasso documentar poate fi descris în două faze’, 
astfel: 

1. emiterea ordinului de încasare, însoţit de documentele aferente; 

2. încasarea propriu-zisă. 


1. În cadrul primei faze, fiecare din părţile implicate în derularea unui incasso are 
îndatoriri pe care trebuie să le îndeplinească cu stricteţe: 

— exportatorul (ordonatorul sau trăgătorul), după ce a livrat marfa, trimite documentele 
de transport şi alte documente specificate băncii remitente, împreună cu ordinul de încasare 
prin care instruieşte banca, în legătură cu: 

a) condiţiile de încasare; 

b) denumirea şi sediul trasului; 

c) suma care trebuie să fie încasată; 

d) scadenţa şi tipul acesteia; 

e) detalii privitoare la celelalte documente; 

f) comisioanele şi spezele bancare; 

g) denumirea şi sediul băncii încasatoare; 

h) informaţii privind protestul sau nonprotestul. 

— banca remitentă, la primirea documentelor şi a ordinului de încasare semnat de 
exportator, este obligată: 


a) să verifice dacă documentele primite sunt cele menţionate în ordinul de 
încasare; 

b) să desemneze banca încasatoare, în situația în care aceasta nu este 
specificată în ordinul de încasare; 

c) să menționeze instrucțiunile de rambursare pentru banca încasatoare; 

d) să constate, acolo unde este necesar, andosarea documentelor. 


8 C-tin Floricel. Op.cit., pag. 102. 

— banca încasatoare, la primirea documentelor şi a instrucțiunilor de încasare de la 
banca remitentă, are următoarele obligaţii: 


a) să verifice documentele din punct de vedere al numărului acestora; 

b) să avizeze banca remitentă asupra primirii documentelor; 

c) să informeze trasul (importatorul) despre condiția de derulare a 
incasso-ului; 

d) să păstreze documentele până la reglementarea operaţiunii; 

e) să stocheze sau să asigure marfa, atunci când i se solicită acest lucru; 

f) să elibereze documentele importatorului, urmând întocmai instrucțiunile 


primite de la banca remitentă. 

— importatorul (cumpărătorul sau trasul), la primirea avizului de la bancă, trebuie să 
dea instrucțiunile necesare în vederea achitării documentelor. 

2. Cea de a doua fază, de încasare propriu-zisă, presupune din partea celor doi 
parteneri — exportatorul şi importatorul — îndeplinirea unor îndatoriri specifice, în funcţie de 
tipul de incasso ales de părți: 

a) în derularea unui incasso de tip documente contra plată, apar următoarele sarcini: 

- exportatorul poate modifica în orice moment instrucțiunile date, dar numai până în 
momentul eliberării documentelor către importator, iar în caz de dificultate, trebuie să dea noi 
instrucţiuni băncii remitente; 

- la încasare este necesar ca banca remitentă să verifice dacă au fost îndeplinite întru 
totul instrucțiunile date şi, în caz de neplată, să comunice rrăgătorului (exportatorului) 
mesajele primite de la banca încasatoare, solicitând în acelaşi timp noi instrucțiuni; 

- banca încasatoare are obligaţia să elibereze documentele către tras (importator) 
numai contra plăţii sumei prevăzute, iar în caz de neplată să protesteze, dacă este 
împuternicită în acest sens; 

- importatorul (sau trasul) intră în posesia documentelor numai după ce a efectuat 
plata, iar în cazul în care există utilizări parțiale, numai după ce a efectuat şi ultima plată 
parțială. 

b) în situaţia unui incasso de tipul „documente contra acceptare”, se impune 
respectarea cu stricteţe a următoarelor condiţii: 

- exportatorul (trăgătorul) va primi din partea băncii remitente trata acceptată de 
importator (trasul) sau biletul la ordin emis de acesta, având posibilitatea de a le sconta la o 
bancă comercială, în vederea încasării imediate; 

- banca remitentă, la primirea avizului de acceptare sau a tratei acceptate, trebuie să 
verifice dacă instrucțiunile au fost îndeplinite întocmai. De asemenea, trebuie să trimită 
trăgătorului trata acceptată sau avizul de acceptare pentru efectele de comerţ care se află în 
păstrare, în vederea încasării, la banca încasatoare; 

- banca încasatoare are obligația: 


° să elibereze documentele numai după acceptarea tratei primite de la banca 
remitentă sau numai după emiterea de către tras a unui bilet la ordin, 
° să trimită înapoi băncii remitente efectele de comerț sau să le păstreze în 


gestiunea sa pentru încasare la scadență, dacă este împuternicită în acest sens, 

- importatorul va obţine documentele numai după acceptarea tratei sau emiterea 
biletului la ordin, ceea ce îi va permite să intre în posesia mărfii contractate înainte de 
efectuarea plăţii, beneficiind astfel de o perioadă de graţie. 

În cazul în care importatorul (cumpărătorul sau trasul) nu achită marfa, el poate fi 
constrâns să plătească, printr-o acţiune juridică numită protest, acţiune iniţiată de banca 
încasatoare în baza unei împuterniciri. În acest caz, banca încasatoare acţionează în numele 
băncii remitente şi al exportatorului (vânzătorul sau trăgătorul). 

Protestul este un act scris, solemn şi public, întocmit de un notar, în prezenţa 
martorilor, prin care se certifică refuzul de plată a unei trate. Prin acţiunea de protest, notarul 
public, acreditat de banca încasatoare, se prezintă la domiciliul trasului, în a 20-a zi după data 

scadenţei și îi solicită plata tratei. În caz de refuz, acest lucru este consemnat în actul de 
protest, act care va fi depus la tribunal, urmând ca apoi să se apeleze la calea juridică de 
soluţionare a acestui litigiu. 

Ținând cont de riscurile pe care le incumbă utilizarea unui incasso documentar ca 
mijloc de plată pe plan internaţional, este recomandat ca acesta să fie utilizat numai dacă: 


° vânzătorul şi cumpărătorul se cunosc şi au o încredere deplină unul în celălalt; 

° este cunoscută bine şi considerată ca sigură capacitatea de plată a 
cumpărătorului; 

° în tara importatorului situația este stabilă din punct de vedere politic, economic 
Şi social şi dacă există condiţii legale de desfăşurare a tranzacţiilor comerciale internaționale; 

° ţara importatorului nu impune nici un fel de restricții cu privire la importuri şi 


la plăţi internaționale. 

7.4. Ordinul de plată 

Ordinul de plată semnifică un document care reprezintă o dispoziţie, dată de o 
persoană (în calitate de ordonator) unei bănci, de a plăti o sumă determinată de bani, în 
favoarea unei alte persoane, în calitate de beneficiar, în vederea stingerii unei obligaţii băneşti 
care provine dintr-o relaţie directă existentă între ordonator şi beneficiar. Plata propriu-zisă se 
derulează prin intermediul conturilor bancare, în scopul efectuării transmiterii efective a 
banilor către beneficiar. 

Ordinul de plată este destul de rar utilizat în comerțul internaţional, îndeosebi datorită 
riscului de revocare pe care îl prezintă această formă de plată, documentul fiind, prin natura 
sa, revocabil şi deci poate fi anulat de către ordonator imediat înainte de încasarea lui de către 
beneficiar, dat fiind că până în momentul plăţii efective suma în cauză se află la dispoziţia 
ordonatorului. De aceea se recomandă ca utilizarea ordinului de plată în relațiile de export sau 
de import să se facă împreună cu alte modalităţi de plată, dat fiind faptul că revocarea sa poate 
da naştere unei serii de prejudicii beneficiarului. 

Având în vedere acest neajuns, ordinul de plată este utilizat în special în cadrul 
operaţiunilor auxiliare actului comercial propriu-zis, cum ar fi, de exemplu: restituiri de 
avansuri, primirea unor avansuri periodice, restituiri de garanţii, plata taxelor vamale, plata 
cheltuielilor de transport, remiterea unor comisioane, sau în activități necomerciale, cum ar fi, 
de exemplu: plata unor cotizaţii, plata salariilor, plata navlurilor, plata unor indemnizaţii, 
achiziţionarea de hârtii de valoare etc. 


Părţile implicate în derularea unui ordin de plată sunt: 

1) Ordonatorul 

e este importatorul sau cumpărătorul, care apare în calitate de inițiator al operaţiunii; 

e este cel care plăteşte, stabilind totodată şi condiţiile de efectuare a plății; 

e este persoana însărcinată să constituie depozitul bancar necesar efectuării plății; 

e este persoana care poate revoca în orice moment plata, până în momentul efectuării 
ei. 

2) Beneficiarul 

e este exportatorul sau vânzătorul; 

e este persoana în favoarea căreia a fost dispusă plata şi care are obligația de a se 
conforma condiţiilor prevăzute în ordinul de plată; 

e până în momentul efectuării plăţii, nu are certitudinea încasării sumei. 

3) Banca emitentă (ordonatoare) 

e este banca importatorului sau o bancă la care ordonatorul dă dispoziţie privind 
efectuarea unei plăţi printr-un ordin de plată; 

e este banca la care importatorul (în calitate de ordonator) constituie depozitul bancar 
necesar efectuării plăţii; 

4) Banca plătitoare 

e este banca exportatorului; 

e este banca la ghişeele căreia se achită beneficiarului plăţii suma cuvenită; 

e este banca îndreptățită să solicite anticipat, sau ulterior, de la banca ordonatoare, 
suma care urmează să o plătească sau pe care a plătit-o deja. 

Documentul intitulat „ordin de plată” este de fapt un formular tipizat pus la dispoziţie 
de către bancă, document care trebuie să cuprindă în mod obligatoriu anumite elemente, cum 
sunt: 

° denumirea şi sediul ordonatorului; 

° denumirea şi sediul beneficiarului; 

° denumirea şi adresa băncii ordonatoare; 

° data emiterii ordinului de plată; 

° ordinul de a plăti; 

° suma ce va fi plătită, în cifre şi în litere, cu indicarea valutei în care se va face plata; 

. scopul plății; 

d documentele care trebuie să fie prezentate de beneficiarul plății (în cazul unui 
ordin de plată documentar); 

. modalitatea de plată: letric (poştal), telegrafic, SWIFT; 


E semnăturile autorizate ale băncii ordonatoare sau ale persoanei autorizate de 
către firma ordonatoare. 


7.5. Scrisoarea de garanţie bancară 

7.5.1. Definiţie şi caracteristici 

Modalităţile principale şi secundare de plată utilizate pentru stingerea obligaţiilor de 
plată pe plan internațional nu sunt întotdeauna lipsite de riscul neîndeplinirii condițiilor 
contractuale, motiv pentru care, în practică, este necesară utilizarea unor instrumente de 
asigurarea a garanţiei plăţilor. 

Un astfel de instrument este scrisoarea de garanție bancară, care este un înscris prin 
care o bancă, denumită garantă, se obligă în mod ferm şi irevocabil să plătească suma 
desemnată expres prin scrisoare unui anumit beneficiar, în situaţia în care debitorul principal 
nu-şi onorează obligaţiile asumate. Din definiţie rezultă cu claritate că, în cazul garanţiei 
bancare, sunt implicate trei părți: 

e  ordonatorul, care este persoana la solicitarea căreia se emite garanţia bancară şi 
care are calitatea de obligat principal în executarea obligaţiei ce constituie obiectul garanţiei, 
el fiind practic debitorul principal; 

e beneficiarul garanţiei, care este titularul creanţei sau persoana în favoarea căreia 
banca emite garanţia, deci în favoarea căruia va fi efectuată plata, în caz de executare a 
garanţiei, 

e banca garantă, care este banca emitentă a garanţiei ce se angajează la plată, alături 
de debitorul principal. Astfel, din punct de vedere al angajamentului băncii garante, scrisorile 
de garanţie bancară pot fi: 


= simple, când banca garantă poate cere beneficiarului să urmărească mai întâi 
pe debitorul principal şi numai dacă acesta nu poate achita suma, să efectueze plata; 

= solidare, când beneficiarul poate cere executarea plății de către bancă, fără ca 
în prealabil să-l urmărească pe debitorul principal garantat şi fără ca banca garantă să poată 
obiecta. 

7.5.2. Principalele tipuri de garanții utilizate în comerţul exterior 

În funcţie de obiectul contractelor internaţionale, în practică sunt cunoscute mai mute 
tipuri de garanţii bancare. 

Astfel, obligaţia garantată pe această cale poate reprezenta contravaloarea unor 
mărfuri vândute, a unor lucrări executate, a unor servicii prestate, un credit acordat debitorului 
(în cazul unui contract cu plata eşalonată în timp) etc. Rezultă deci că, practic, orice obligaţie 
asumată printr-un contract comercial internaţional poate constitui obiectul unei scrisori de 
garanţie bancară. 

Avându-se în vedere cele menţionate mai sus, pe plan internaţional se cunosc 
următoarele tipuri de garanții: 

1. Garanţia de participare la licitaţie (bid bond) este o garanţie necesară în cazul 
cererilor de ofertă publice, fiind inițiată de firma care participă la licitație, în vederea 
garantării valorii ofertei sale. 


7.6. Mecanismul plăţilor prin clearing (cliring) 

O altă modalitate de a stinge obligaţiile ivite pe plan internaţional o constituie 
compensaţiile, care sunt schimburi de marfă contra marfă, sau servicii contra servicii, însă 
fără intervenţia mijloacelor de plată. 

Aceste compensaţii au anumite caracteristici esențiale: 

° partizile de mărfuri de export şi cele de mărfuri de import nu se plătesc în valută, 
ci se compensează reciproc; 


$ compensarea este, de regulă, integrală; 


è baza juridică a operațiunii o constituie un singur instrument juridic (acord sau 
contract), care acoperă ambele operaţiuni, atât cea de export, cât şi cea de import. 


În literatura de specialitate compensaţiile sunt clasificate în funcţie de obiectul lor, 
astfel: 

— compensaţii individuale (particulare) care au loc între doi sau mai mulți parteneri şi 
care privesc un singur gen de activităţi, de regulă livrări de mărfuri fizice; 

— compensaţii globale care privesc mai multe activităţi ce nu sunt individualizate şi nu 
sunt urmărite în mod separat; 

aceste compensaţii globale fiind cunoscute şi sub denumirea de clearing. 

Clearing-ul reprezintă un angajament de plăţi reciproce, între două sau mai multe 
țări, angajament bazat pe principiul compensaţiei globale a fluxurilor de bunuri şi de servicii 
reciproce (care include: compensarea schimburilor de mărfuri, a prestărilor de servicii şi a 
altor forme de derulare a relaţiilor economice între țările participante la aranjamentul de 
clearing), pe o perioadă determinată de timp (de obicei un an), cu excluderea totală sau 
parțială a transferului valutar. 

Caracteristica principală a acordurilor de clearing o reprezintă compensarea globală a 
creanţelor rezultate din prestații reciproce, fără transfer efectiv de valută. 

Operațiunile de compensare sunt efectuate de către băncile ţărilor implicate, prin 
intermediul conturilor de clearing. 

Întreprinderile exportatoare din ţările participante la acordul de clearing vor primi 
contravaloarea mărfurilor exportate de la banca ţării lor, în moneda lor națională. 

Clearing-ul poate fi de două feluri: clearing bilateral şi clearing multilateral, la baza 
compensaţiei globale prin sistemul clearing aflându-se un acord interguvernamental, care, de 
regulă, stipulează: data intrării în vigoarea a acordului de clearing, durata de valabilitate a 
acestuia, instituţia sau organul care este implicat în fiecare ţară în îndeplinirea obligaţiilor, ce 
plăţi sunt admise a fi efectuate în cadrul respectivului acord de clearing, indicarea băncilor 
centrale sau a altor organisme speciale anume desemnate de guvernele participante de acordul 
de clearing să organizeze şi să execute decontările reciproce, în conformitate cu prevederile 
contractelor internaţionale şi aşa mai departe. 

Acordurile de clearing sunt însoţite de anexe în care sunt menţionate mărfurile şi 
serviciile care pot face obiectul tranzacţiilor de clearing, aceste anexe fiind cunoscute sub 
denumirea de nomenclator de clearing. 


CAPITOLUL VIII 
ECHILIBRUL FINANCIAR-MONETAR. 
BALANȚA DE PLĂŢI EXTERNE 


8.1. Conţinutul şi trăsăturile echilibrului financiar-monetar 

Având în vedere faptul că o cerinţă fundamentală a asigurării şi menţinerii funcționării 
oricărei economii naționale o reprezintă existența unui echilibru general între fluxurile de 
încasări şi plăţi, apare pe deplin justificată necesitatea găsirii mijloacelor şi modalităților celor 
mai adecvate pentru a caracteriza din punct de vedere calitativ activitatea financiar-monetară 
internațională a fiecărui stat. 

Echilibrul economic general al economiei naționale este influențat prin primirea de 
fonduri financiare şi de credit din exterior, în sensul majorării resurselor interne, şi acordarea 
de fonduri financiare şi de credit, restituiri de credite, plăţi de dobânzi şi dividende etc., în 
sensul diminuării resurselor interne. În afara acestor influenţe vizibile, activitatea financiar- 
monetară influenţează echilibrul economic general al țării şi prin apariția unor efecte 
indirecte, care pot avea atât consecinţe negative (atunci când apar sub forma dobânzilor mari, 
a dividendelor şi a comisioanelor ridicate la contractarea internaţională de fonduri financiare), 
cât şi pozitive (de exemplu puterea mare de cumpărare a sumelor în valută provenite din 
exterior care au o acoperire în bunuri şi servicii de o mare fiabilitate). 

Astfel, pentru a nu se ajunge la pierderi de venit naţional, se pune problema existenţei 
unui echilibru între operaţiunile care contribuie la majorarea venitului național şi cele care 
determină o micşorare a acestuia. Prin urmare, echilibrul economic general al ţării reprezintă 
un obiectiv urmărit cu prioritate de orice guvern, având în componența sa trei laturi esențiale: 
echilibrul monetar, echilibrul financiar şi echilibrul valutar. 

Echilibrul valutar constă în existenţa unui raport optim între masa banilor aflați în 
circulație şi necesarul de bani cerut de efectuarea normală a tuturor operaţiilor în cadrul 
echilibrului economic general. Cu alte cuvinte, echilibrul valutar reflectă acea stare a 
economiei în care cererea şi oferta de monedă sunt egale. 

Echilibrul financiar-valutar al fiecărei ţări constă în corelaţia dinamică dintre intrările 
şi ieşirile de fonduri financiare şi de credit şi între încasările şi plățile în valută în relațiile 
economice, financiare şi monetare ale oricărei economii, cu piaţa internațională. 

În mod concret, echilibrul financiar constă în egalitatea dintre resursele financiare 
necesare realizării obiectivelor stabilite şi posibilităţile reale sau efective de procurare a 
fondurilor. 

Echilibrul valutar constă în realizarea unui echilibru între încasările şi plăţile în valută 
ale unei ţări, determinate, de regulă, de operaţiunile de import-export, turism, prestări de 
servicii internaţionale, operaţiuni necomerciale şi financiare între ţări, credite acordate şi 
primite etc., pe o perioadă determinată de timp. 

Echilibrul valutar îşi are originea în echilibrul economic intern, fiind influenţat de o 
serie de factori, cum sunt volumul şi calitatea producţiei, evoluţia preţurilor interne şi externe, 
fluctuaţia valutelor cu care se operează, volumul creditelor primite şi al celor acordate etc. 

În general, echilibrul valutar poate fi realizat parțial, adică doar la o anumită categorie 
de operaţiuni ori implicând un grup format din două sau mai multe ţări, sau poate fi total, 
atunci când se referă la egalitatea generală a încasărilor şi plăţilor în valută. 


8.2. Lichiditatea şi solvabilitatea internaţională 
In legătură directă cu echilibrul financiar — monetar se află şi categoriile de lichiditate 
şi solvabilitate internațională. In unele perioade s-a pus semnul egalităţii între aceste două 

categorii deşi, din punct de vedere al structurii şi rolului lor, acestea diferă atât pe plan extern, 
cât şi pe plan intern. 

Lichiditatea cunoaşte în literatura de specialitate mai multe accepţiuni. 

Astfel, într-o primă accepțiune, lichiditatea reprezintă indicatorul statistic care 
aur şi devize care să asigure satisfacerea obligaţiilor de plată în străinătate şi deci, gradul de 
lichiditate al unei țări este apreciat în funcţie de raportul dintre rezervele de aur şi valută, pe 
de o parte, şi valoarea importurilor pe de altă parte”. 

O altă definiţie dată lichidităţii internaţionale este aceea de capacitate a unui stat de a 
transforma rapid şi fără greutăţi activele sale în mijloace de plată în vederea stingerii unor 
obligaţii monetare în context internaţional!” 

Într-o altă accepțiune lichiditatea internaţională este definită ca fiind totalitatea 
mijloacelor de plată de care dispune o ţară, în străinătate, care pot fi uşor şi imediat 
transformabile în bani, indiferent dacă aceste mijloace sunt deţinute de banca centrală sau de 
alte bănci ori de particulari din aceea țară!!. În această accepțiune, structura lichidităţii 
internaționale este următoarea: 

a) rezerva valutară internaţională deţinută de autoritatea valutară centrală, care 
include: depozite de aur, rezervele valutare, (alcătuite din valute şi devize convertibile), DST, 
poziţia creditoare față de Fondul Monetar Internaţional, rezervă care se află permanent la 
dispoziția ţării respective, necondiţionat şi nelimitat. 

Fiecare componentă a rezervei valutare internaționale se formează prin operațiuni 
specifice. 

Astfel, aurul valutar provine din achiziționările Băncii Naţionale din producţia internă 
a ţării sau de pe piaţa internațională a aurului, precum şi din alte surse. 

Rezerva valutară constituie partea cea mai importantă a rezervei valutare 
internaţionale, valutele şi devizele convertibile rezultând în urma operațiunilor din balanța de 
plăți (exporturi mai mari decât importurile, primiri de fonduri financiare şi de credit, 
transferuri) şi din operaţiunile de cumpărare de pe piaţa valutară. 


În concepția Fondului Monetar Internaţional, lichiditatea internaţională este formată din 
orice stoc de valute convertibile sau neconvertibile folosite în relaţiile de plăţi. Fondul Monetar 
Internaţional consideră că lichiditatea internaţională este reprezentată de o sumă ce se compune 
din stocul de aur valutar, stocul de devize, DST şi creanţele asupra Fondului Monetar 
Internaţional. 

Indiferent însă de diversele accepțiuni date, prin noţiunea de lichiditate trebuie 
înţeleasă, în final, aptitudinea de a plăti cu promptitudine; în practică, un activ este considerat 
lichid atunci când poate fi schimbat imediat într-un alt activ, motiv pentru care valuta este un 
element cu o lichiditate foarte mare. 

Solvabilitatea sau capacitatea de plată a unui stat apare în situaţia în care, alături de 
lichiditate, statul respectiv poate folosi şi alte resurse pentru a face faţă plăţilor exigibile într-o 
anumită perioadă de timp. În principiu, pentru a stabili capacitatea de plată a unui stat este 
necesar să fie luate în considerare: activele din rezerva valutară internaţională — aur, valute, 
DST, active deținute de bănci şi alte persoane juridice, depozite la vedere sau la termen, valori 
mobiliare în valută, facilități de creditare publice sau private, starea internă a economiei 
precum şi starea balanței de plăţi externe. 


2 C. Kirițescu. Relații valutar-financiare internaționale, Editura Ştiinţifică şi Enciclopedică, Bucureşti, 1976, 
pag. 256. 

10 paul Bran. Relaţii financiare şi monetare internaţionale. Editura Economică, Bucureşti, 1995, pag. 162. 

1! C-tin Floricel. Op.cit., pag. 200. 

8.3. Balanța de plăţi externe — instrument de cuantificare a echilibrului 
valutar 

Noţiunea de balanță a fost lansată inițial de mercantilişti în secolul al XVII-lea şi 
reprezenta acel concept teoretic care asigura relația între analiza economică la scară naţională 
Şi schimburile cu străinătatea. În anul 1937, în Anglia, a fost introdusă însă noţiunea de 
„marea balanță”, care cuprindea, pe lângă importuri şi exporturi, şi „încasări provenite din 
navluri, cheltuieli militare, venituri din pescuit şi chiar fonduri provenite de la cetăţenii 
catolici stabiliți la Roma; aceasta nu trebuie însă confundată cu masa plăţilor reciproce, 
respectiv simpla balanță de comerţ.. Pl 

Tot în anul 1937, Albert Aftaion propunea o balanță de conturi, definită ca un tablou 
al creanţelor şi al datoriilor rezultate din schimbul de mărfuri şi de servicii din cursul anului 
luat ca bază de referință, dar şi cele din trecut, care trebuiau înscrise în tabelul anului 
respectiv. Această balanţă era destul de complicată din punct de vedere metodologic şi al 
structurii sale în ansamblu şi, prin urmare, utilizarea sa ca instrument de analiză era destul de 
greoaie. 

Tocmai din aceste motive, în cea de a doua jumătate a secolului al XX-lea s-a reuşit 
crearea unui model de balanţă care putea să evidenţieze fluxurile economice, financiare şi 
monetare între teritoriul național de referință şi restul lumii. 

Drept urmare, în prezent, balanţa de plăți a devenit un instrument care furnizează o 
multitudine de informaţii indispensabile pentru analizarea situaţiei economice din toate țările 
lumii. În balanţa de plăți îşi găseşte finalitatea în expresie valorică toate activităţile economice 
Şi tehnico-ştiinţifice, ca şi alte relaţii pe care un stat le poate avea cu alte state. 

Structura balanței de plăţi externe diferă de la o ţară la alte, însă, în principiu, în 
aceasta se regăsesc posturile care exprimă raporturile cu exteriorul urmărite de Fondul 
Monetar Internaţional care, periodic, solicită fiecărui stat fie un exemplar al balanței, fie 
anumiţi indicatori financiari de analiză. Întrucât la Fondul Monetar Internaţional sunt afiliate 
peste 150 de ţări membre, în vederea coordonării activităţii valutare şi financiar-monetare s-a 
încercat elaborarea unei scheme unice de balanţă. În acest sens, Fondul Monetar Internaţional 
a editat un manual”? pe baza căruia s-a stabilit o schemă de principiu a balanței de plăţi 
externe, manual care a fost difuzat tuturor statelor şi care se referă la activitatea comercială, 
schimbările de capitaluri şi mişcările aurului valutar. 

Potrivit manualului Fondului Monetar Internaţional, balanța de plăți externe 
reprezintă documentul statistic, întocmit sub formă contabilă, care înregistrează sistematic 
ansamblul fluxurilor reale, financiare şi valutare intervenite între rezidenții unei economii şi 
restul lumii, în cursul unei perioade de timp, de regulă un an. 

În esenţă, principalele modalităţi de atragere a fondurilor către sistemul valutar- 
financiar se concretizează în: plasarea directă de capital, plasarea de titluri de plată în altă 
economie, cotizații plătite la instituţii internaţionale, plata primelor de asigurare, plata 
dividendelor, plăţi de dobânzi, retrageri de capital etc. Adăugând la acestea şi fondurile 
provenite din activitatea de creditare internaţională prin intermediul căreia se pun în mişcare 
fonduri şi mijloace de plată pentru stimularea comerțului internaţional, dar şi transferurile 
particulare prin intermediul cărora au loc mişcări de valute, fie pentru mijlocirea efectivă a 
schimburilor economice, fie în scop speculativ, vom obţine principalele elemente care se 
reflectă în balanţa de plăţi externe a fiecărui stat. 


iri Jacob Viner, Studies în the Theory of International Trade, citat de S. Gaftoniuc în „Finanțe internaționale”, 
Editura Economică, Bucureşti, 1997, pag. 337. 


15 Balance of Payement Manual. 

8.3.1. Terminologia utilizată în cadrul balanței de plăți externe 

Balanța de plăţi externe operează cu o serie de noțiuni specifice, elaborarea sa 
bazându-se pe un set de reguli care definesc agenţii, natura tranzacţiilor, modalitatea de 
înregistrare a acestora etc. 

Tranzacţia este un concept generalizator utilizat îndeosebi pentru a desemna fluxul 
economic care reflectă crearea, transformarea, schimbul, transferul sau stingerea unei valori 
economice şi care presupune schimbarea de proprietate asupra bunurilor şi/sau drepturilor 
financiare, prestarea de servicii sau migrarea forţei de muncă şi a capitalurilor. 

Prin urmare, balanţa de plăţi externe nu utilizează noţiunea de plăţi, în accepțiunea 
generală a acesteia, ci pe aceea de tranzacţie, o parte a acestora putând implica şi plăţi, iar altă 
parte nu. 

Balanța de plăţi externe cuprinde tranzacţiile care se derulează între rezidenţi şi 
nerezidenţi, distincţia dintre cele două categorii neavând la bază naționalitatea sau alte criterii 
legale, ci accepțiunea economică dată acestora. Prin urmare, rezidenții unei economii sunt: 


bd persoane fizice care îşi creează o gospodărie în țară; 

° persoane juridice (întreprinderi, corporații şi cvasicorporații - sucursale ale 
investitorilor străini direcți) autorizate să desfăşoare activități în țară; 

e instituții non-profit; 

e guvernul şi administrația publică locală. 

În rândul nerezidenţilor se numără: 

e persoanele fizice şi juridice străine, care îşi desfăşoară activitatea în afara 
teritoriului românesc; 

e persoanele fizice şi juridice române care şi-au mutat centrul de activitate în 
străinătate; 

e filialele şi sucursalele întreprinderilor româneşti stabilite în străinătate; 

e turiştii, oamenii de afaceri, funcționarii diplomatici străini aflaţi în România. 


Aceste concepte sunt necesare deoarece operațiunile valutare luate în considerare la 
întocmirea balanței de plăţi externe sunt numai acelea care au loc între un rezident şi 
nerezident. 

Teritoriul economic al unei ţări în care au loc tranzacţiile este teritoriul geografic 
administrat de guvernul acelei ţări, care poate să nu coincidă exact cu teritoriul din interiorul 
granițelor statului (pot exista porţiuni de teritoriu economic în afara graniţelor, după cum pot 
exista enclave economice străine în interiorul lor), teritoriu în care persoanele, bunurile şi 
capitalul circulă liber. În mod concret teritoriul economic al unui stat cuprinde spaţiul aerian, 
apele teritoriale, teritorii din apele internaţionale asupra cărora ţara are drepturi exclusive, 
enclavele teritoriale din restul lumii aflate în interiorul statului. 

Evaluarea tranzacţiei se face la preţul pieţei, care este definit ca fiind suma de bani pe 
care un potenţial cumpărător o plăteşte pentru a achiziţiona ceva de la un potenţial vânzător, 
ambii parteneri fiind părți independente care efectuează tranzacţia respectivă din interese pur 
comerciale. 

Momentul de înregistrare al tranzacţiilor este momentul schimbului de proprietate şi 
nu cel al efectuării plăţii. În mod concret, momentul înregistrării s-a convenit a fi data la care 
operaţiunile valutare sunt înscrise în evidenţele contabile ale societăților bancare. 

Sistemul dublei înregistrări, utilizat la elaborarea balanței presupune compensarea unei 
furnizări de resurse reale sau financiare de către un rezident unui nerezident prin încasări şi, 
respectiv, compensarea unei achiziţii de resurse reale sau financiare printr-o plată. Dacă această 
compensare nu se produce sub formă de resurse reale sau financiare, operaţiunea este 
considerată a fi un transfer. 

În principiu, balanţa de plăţi externe cuprinde toate tranzacţiile de natură financiară 
sau comercială, fiind un bilanţ anual al acelor schimburi care comportă un activ (credit) şi un 
pasiv (debit), fiecare operaţie care dă naştere unei intrări de devize fiind înscrisă în activul 

balanței, iar fiecare operație care generează o ieşire de devize fiind înscrisă în pasivul 
balanței. Totuşi, aşa cum s-a menţionat şi mai sus, unele operaţiuni se fac fără contraprestaţie, 
fiind considerate transferuri unilaterale (donaţii, ajutoare, burse, premii etc.). 

Prin urmare, în întocmirea balanței de plăţi externe, fiecare tranzacţie este evidenţiată 
prin două intrări de sens contrar care au aceeaşi valoare, pe această cale suma tuturor intrărilor 
fiind egală cu suma tuturor ieşirilor, soldul net al balanței fiind întotdeauna zero. 


8.3.2. Structura balanței de plăți externe 

Aşa cum s-a mai menţionat, deşi nu se poate vorbi de un model unanim acceptat de 
către ţările lumii, balanţa de plăți externe poate fi structurată pe două capitole sau conturi: 
contul curent sau balanţa de plăţi externe curentă; contul de capital sau financiar sau balanța 
mişcărilor de capital. 

Pornind de la această schemă, fiecare ţară realizează propria detaliere pe capitole şi 
posturi în funcţie de specializarea sa internațională, dar şi de interesele economice şi 
financiare pe care la promovează. 

În vederea alinierii ţării noastre la recomandările Fondului Monetar Internaţional, 
Banca Naţională a României întocmeşte balanţa de plăţi externe sub următoarea formă: 

1. Contul curent (A+B+C): 

A. Bunuri şi servicii: 

a. bunuri f.o.b. (export/import) 
b. servicii: 
- transport 
- turism 
- alte servicii 
B. Venituri 
- din muncă 
- din investiţii directe 
- din investiţii de portofoliu 
- din alte investiții (dobânzi) 
C. Transferuri curente 
- administrația publică 
- alte sectoare 
2. Contul de capital şi financiar (A+B): 


A .Contul de capital 

- transferuri de capital 

- achiziționare/vânzare de active 
B. Contul financiar: 

a. investiţii directe 

b. investiţii de portofoliu 

c. alte investiţii de capital 

d. conturi de tranzit 

e. conturi de clearing/barter 

f. active de rezervă (alte tranzacții). 
3. Erori şi omisiuni 


8.4. Reflectarea activităţii financiar-valutare a României prin intermediul 
balanței de plăţi externe 

Aşa cum s-a mai precizat, analiza situaţiei balanței de plăţi externe reflectă capacitatea 
unei țări de a obţine valuta necesară acoperirii datoriei externe, dar şi vulnerabilitatea ţării 
respective la şocurile regionale şi mondiale. Pe de altă parte, prin analiza balanței de plăţi 
externe, dar şi a datoriei externe pot fi evidenţiate şi o serie de cauze care conduc la 

materializarea riscului de ţară, cum sunt: reducerea bruscă a exporturilor, creşterea excesivă a 
importurilor, migrarea capitalului peste granițele ţării coroborată cu reducerea sau încetarea 
intrărilor de capital, creşterea serviciului datoriei externe datorată creşterii dobânzilor sau a 
structurii neadecvate a scadenţei etc. 

Contul curent al României, care este una dintre componentele cele mai importante ale 
balanței de plăți, a cunoscut după anul 1989 deteriorări semnificative. „Fractura” s-a produs în 
anul 1990, când, de la un excedent de peste 2,5 miliarde dolari (în valute convertibile şi 
neconvertibile), înregistrat în anul anterior, s-a ajuns la un deficit de 3337 milioane U.S.D. De 
atunci, deficitele în conturile curente ale balanţelor de plăţi externe s-au perpetuat, deosebirile 
constând doar în nivelul acestora — cel mai scăzut, de 428 milioane U.S.D., înregistrându-se în 
anul 1994, iar cel mai ridicat de după 1990, în anul 1998: aproape 2970 milioane dolari 
S.U.A. 

Au urmat doi ani cu solduri debitoare ale conturilor curente sensibil micşorate, 
comparativ cu 1998 (un calcul simplu şi neprofesionist, dar „publicistic”, arată că deficitele 
din anii 1999 şi 2000, însumate, se situau cu 136 milioane dolari sub nivelul celui din 1998), 
ca la sfârşitul anului 2001, contul curent să se încheie, din nou, cu un deficit accentuat — de 
2317 milioane dolari SUA, conform datelor provizorii!“ —, totuşi în cu totul alte condiții decât 
în anii anteriori. „Și în anul 2001 — consemnează Raportul anual al B.N.R. —, deteriorarea 
contului curent s-a produs pe fondul majorării deficitului balanței comerciale, a cărui 
pondere în P.I.B. a crescut de la 4,6 la sută la 7,5 la sută, la care s-a adăugat majorarea 
deficitului balanței veniturilor. Comparativ cu anul precedent, structura deficitului contului 
curent s-a modificat, în sensul majorării ponderii deficitului balanței comerciale şi al 
diminuării ponderii deficitelor serviciilor şi veniturilor, deşi fluxurile înregistrate de poziția 
transferurilor curente s-au majorat, comparativ cu anul 2000, adâncirea deficitului comercial 
a atenuat influenţa pozitivă a acestora asupra contului curent”. 

Cauza principală a „lanţului” de solduri negative ale contului curent, care a marcat 
întreaga perioadă de după 1989, stă deci în deficitul cronic al balanței comerciale (bunuri), 
acesta atingând în 2001 cel mai ridicat nivel din ultimii zece ani: 2969 milioane dolari! 

Datorită multitudinii de factori care intervin în desfăşurarea comerțului exterior 
(uneori, chiar în interiorul anului de exerciţiu), orice încercare de analiză exhaustivă a balanței 
comerciale nu poate fi decât hazardată. Pe de altă parte, experiența demonstrează că, în 
temeiul aceloraşi considerente, nici concluziile analizelor sumare pe perioade relativ restrânse 
nu pot fi absolutizate, ci trebuie să fie revizuite cu atenţie — atât în privinţa „punctelor forte”, 
cât şi a vulnerabilităților României în operațiunile de comerţ exterior. 

De exemplu, nu de puţine ori, printre avantaje, a fost subliniată ponderea relativ mică 
a materiilor prime în totalul exporturilor, ceea ce este adevărat. Privind însă problema dintr- 
un unghi mai realist (şi critic), trebuie remarcat faptul că, de foarte mulţi ani, România a 
încetat să mai fie un exportator semnificativ de materii prime. Realmente — şi dincolo de 
frumuseţea jocului de cuvinte —, țara noastră a fost dintotdeauna „bogată în resurse sărace”; 
aşadar, nu a fost un mare exportator de materii prime — iar când s-a vrut să fie aşa, acesta s-a 
comis cu preţul jertfirii celor mai importante bogății, petrolul şi pădurile. Când, în perioada 
interbelică, exportul României era compus în proporţie de 90-92 la sută din petrol, cereale, 
lemn, animale vii şi semințe, valoarea acestuia abia dacă atingea 95-98 milioane dolari, la 
cursul din acea vreme. Acum, când exportul tinde să se aşeze constant la peste 12 miliarde 
U.S.D. (11385 milioane dolari, în 2001 — cel mai ridicat nivel de după anul 1988), chestiunea 
ponderilor trebuie privită altfel, chiar dacă se procedează la corecția cuvenită a puterii de 
cumpărare a dolarului american. De fapt, principalul „punct forte” al comerțului exterior 
românesc constă în tendința de creştere a ponderii produselor prelucrate, iar în cadrul 
acestora, a celor care înglobează, din ce în ce mai pregnant, tehnologia performantă. 


14 Banca Naţională a României. Raportul anual 2001, pag. 43. 

A existat şi o înclinare spre prognozarea, cu certitudine, a reducerii ponderii facturii 
energetice în deficitul balanței comerciale. Baza a constituit-o cifra din anul 1998, când soldul 
negativ al balanței energetice a reprezentat 35,3 la sută din deficitul total, ceea ce însemna mai 
puţin de jumătate din cât fusese în anul precedent. Numai că, în anul următor, factura 
energetică avea să urce iarăşi, până la 50,9 la sută din deficitul balanței comerciale, ponderea 
acesteia reducându-se în anii 2000 şi 2001, la 42,7 şi respectiv 37,4 procente, iar pe primele 
trei trimestre din anul 2002, la 30,1 la sută (evident, această din urmă cifră urmând a fi 
modificată în trimestrul IV şi pe întregul an, datorită influenţei sezonului rece). S-ar putea ca 
în anii următori să asistăm la o sporire, în valoare absolută, a importurilor de energie — ca 
urmare a relansării activităţii în industrie —, după cum ar fi posibilă (şi de dorit) şi o reducere a 
ponderii facturii energetice în soldul balanței comerciale — deziderat realizabil doar printr-o 
creştere în termeni reali a eficienţei utilizării energiei. 

În ceea ce priveşte vulnerabilitățile României, reflectând în principal ritmul lent al 
restructurării economice — ceea ce iarăşi, a fost adevărat — multă vreme s-a vânturat marota 
incapacității întreprinderilor — societăţi comerciale de stat, „generatoare de pierderi şi plăți 
restante”, de a face exporturi cu produse noi, cerute de piaţă. De unde şi concluzia că sectorul 
de stat din industrie ar fi fost şi principalul vinovat de cronicizarea deficitelor de balanţă 
comercială. Adevăr valabil numai în parte, căci nu acest aspect caracteriza fundamental 
sectorul în cauză. După cum se ştie, dezindustrializarea forțată — denumită pompos „contracția 
programată a industriei” — s-a manifestat cu precădere în sectorul de stat, implicit în 
compartimentele de cercetare ştiinţifică aferente, acesta fiind lipsit din start de mijloacele 
financiare necesare continuării procesului de retehnologizare. Lăsând istoria să-şi urmeze 
cursul, vom constata că, în activitatea de comerţ exterior, nici sectorul privat nu oferă, 
deocamdată, prea multe elemente care să confirme până la capăt teza expusă mai sus. 

8.5 Eficienţa macroeconomică a operaţiunilor de comerţ exterior 

La nivel macroeconomic, în aprecierea eficienței activităţii de comerţ exterior se 
operează cu anumite instrumente şi metode specifice, la care se adaugă şi o serie de indicatori 
prin intermediul cărora se apreciază efectele pe care activitatea de comerţ exterior le are 
asupra economiei naţionale. Aceasta deoarece, orice analiză economică trebuie să cuprindă, 
pe lângă exprimarea teoretică, şi o serie de exprimări matematice concrete care au rolul de a 
cuantifica cu o cât mai mare exactitate efectele oricărei activități. 


CAPITOLUL IX 
ORGANISME FINANCIAR-MONETARE 
INTERNAȚIONALE ȘI REGIONALE 


9.1. Unele considerente cu privire la încercările de a se institui o nouă 
ordine financiară internaţională. 


Partea finală a capitolului II reliefa, printre altele, exigenţele de expresie recentă ale 
Adunării Parlamentare a Consiliului Europei, sugerând necesitatea instituirii unei noi ordini 
economice mondiale. O nouă ordine guvernată de acelaşi spirit de cooperare care a animat 
cândva Conferinţa Naţiunilor Unite de la Bretton Woods şi, evident, o ordine articulată la 
actualul context al relațiilor internaţionale, caracterizate de adâncirea interdependenţelor şi 
vizibil dominate de controversatul vector al globalizării. Demersul, în sine, nu încearcă să 
prospecteze un teren arid, ci urmăreşte „fertilizarea” câmpului acţiunilor economice cu idei 
generoase, precum democratismul, ca esenţă a dialogului interstatal, repartiția echitabilă a 
veniturilor, investigarea unor şanse reale de afirmare a valorilor din majoritatea covârşitoare a 
statelor lumii, situate azi departe şi foarte departe de cele, câteva, aşezate statornic în empireul 
economiei mondiale. 

În domeniul cel mai dinamic al economiei extinse la scară planetară — cel al relațiilor 
financiar-monetare — , deschiderea către noi orizonturi ale evoluţiei s-a făcut simțită de mai 
multă vreme, dar fenomenul continuă să se extindă cu atâta vigoare, încât poartă încă 
amprenta specifică oricărei ofensive: mai mult dominatoare şi severă, decât democratică şi 
tolerantă. Primele semnale referitoare la extinderea rapidă a zonelor de influență dominate de 
marile bănci din ţările dezvoltate au fost cuprinse în Raportul anual — 1983 al Băncii 
Mondiale. Se constată acolo că, în anul 1980, ponderea instituţiilor financiare particulare în 
sursele de credit orientate către țările în curs de dezvoltare ajunsese la 50 la sută — cu 
observaţia: „în prezent, ridicându-se probabil la peste 60 de procente” — , față de numai 23 la 
sută, în anul 1970. Fără îndoială, era vorba despre o creştere extraordinară a acestei influenţe 
ŞI, mai mult, a unei expansiuni fără precedent, în condiţiile în care serviciul datoriei externe 
(anuităţile, adică dobânzile plus achitarea ratelor scadente) al categoriei de ţări menţionate se 
ridicase de la 7,4 miliarde U.S.D., în 1970, la peste 100 de miliarde, în anul 1982.” 


>) Comentând fenomenul ca atare, analiştii români nu au pregetat să-i dezvăluie şi efectele: „Astfel, țările în curs 
de dezvoltare, precum şi alte ţări s-au văzut în situația de a apela tot mai mult la credite «neconcesionate», cu 
dobânzi mari, cu perioade de graţie reduse etc.” (Prof. dr. Alexandru Puiu, Prof. dr. Nicolae Sută, dr. Constantin 
Boştină: „Factor cu acțiune crescândă în evoluţia economiei mondiale”. Cap. 1/6 din volumul RELAŢII 
ECONOMICE INTERNAȚIONALE. Editura Didactică şi Pedagogică — Bucureşti, 1983. Pag. 37. 

Pe de altă parte, în fața numărului mare de cereri de împrumut, băncile au început să pună condiţii. De 
exemplu, obligaţia virtualilor debitori de a-şi constitui depozite la băncile respective şi numai după aceea să 
solicite noi împrumuturi. O astfel de clauză era suportată cu dificultate de clienţi, obligaţi să se împrumute 
pentru... constituirea depozitelor. Nu mai vorbim de faptul că suma de 100 miliarde U.S.D., cât reprezenta, în 
1982, serviciul datoriei externe a ţărilor în curs de dezvoltare, era egală cu datoria contractată de ele, în acea 
perioadă. Încât, după cum sublinia secretarul Comisiei Economice pentru Europa a O.N.U., Ianev Stanovic, 
„dacă în trecut ţările în curs de dezvoltare făceau împrumuturi pentru dezvoltarea economică, în prezent 

Este de la sine înţeles că un asemenea grad de proliferare a influențelor şi acțiunilor 
principalelor instituţii bancare impunea și un cadru organizatoric adecvat. În acest sens, 
ultimele două decenii au însemnat pentru sistemele bancare ale ţărilor dezvoltate nu doar o 
perioadă de iniţiative şi tatonări — ca răspuns la noile provocări, determinate atât de „foamea” 
de capitaluri a ţărilor în curs de dezvoltare, cât şi de modificarea eşichierului politic şi 
economic de pe continentul european şi din Asia Centrală —, ci, mai cu seamă, o perioadă de 
schimbări concrete, structurale şi de atitudine, în cadrul unui proces care s-a manifestat pe mai 
multe planuri. 

În primul rând, s-a produs o accentuată concentrare a activității bancare. Acest 
proces a fost cauzat de mai mulți factori, printre care: amploarea operaţiunilor derulate; 
împrumuturile tot mai mari solicitate de clienţi; riscurile de insolvabilitate a debitorilor — 
situaţia incompatibilă cu dorința băncilor de a-şi mări câştigurile, forța de penetrare pe alte 
pieţe şi, ca urmare, ocuparea unui loc dominant în viaţa valutar-financiară a lumii. 
Concentrarea activităţii bancare a căpătat diverse forme şi dimensiuni, în raport cu puterea şi 
obiectivele noilor structuri: monopoluri, consorții şi/sau sindicate bancare. Ca o consecință 
directă a acestor reaşezări, consemnăm existenţa în interiorul fiecărui stat dezvoltat a câtorva 
grupări bancare care, practic, domină şi controlează întreaga activitate în domeniu. 

În al doilea rând, se manifestă pregnant un proces de internaţionalizare a sistemelor 
bancare din țările dezvoltate. Prin practicarea unei politici agresive de implantare în noi 
puncte financiare de pe glob, aceste bănci consideră extinderea pe alte pieţe ca făcând parte 
integrantă din politica lor de dezvoltare. O astfel de atitudine, deloc condamnabilă şi în 
perfectă concordanţă cu actualele tendinţe pe plan economic (totuşi, cu tentă imperialistă), 
este justificată de acţiunea unor factori, cam în egală măsură perturbatori sau favorabili: pe 
de-o parte, restricțiile impuse băncilor, pe plan naţional, în ceea ce priveşte mărimea ratei 
profitului ori dezvoltarea activităţii; pe de altă parte, posibilitatea ca, prin expansiunea în alte 
țări, noile structuri bancare să-şi diversifice sursele active şi de împrumut, cu alte cuvinte să-şi 
lărgească atât debuşeele, cât şi modalităţile de a controla mai îndeaproape destinaţia creditelor 
şi disciplina rambursărilor. Ca metodă, acţiunea defensivă sau, după caz, ofensivă poate fi 
considerată ori ca un răspuns în favoarea intereselor propriilor clienţi, ori ca o reacţie la 
concurenţa băncilor străine etc. 

A apărut, astfel, binomul „concentrare-internaţionalizare”, având ca efect crearea în 
statele dezvoltate, reprezentante ale puterii economice şi financiare, a unor sisteme de 
creditare şi decontare corespunzătoare actualelor cerințe determinate de schimburile 
economice externe, monedele acestor state ocupând un loc important în plățile internaţionale. 
Caracteristica principală a acestui proces a fost crearea centrelor valutar-financiare-bancare 
internaționale din Londra, Paris, New York, Zürich, Frankfurt pe Main, Tokyo — centre care 
s-au transformat în poli de convertire, atragere şi plasare a fondurilor la nivel mondial, 
deservind atât firmele naţionale, cât şi pe cele internaţionale. 

Dar dorinţa de a obține profituri cât mai mari şi fuga de reglementările bancare 
naționale prea stricte a dus la amplasarea de agenţii şi sucursale, ale unui număr tot mai mare 
de instituţii bancare, în teritorii cu legislații bancare mai permisive, cum ar fi cartierul 
Manhattan din New York, insulele Marshall, Cayman şi Bermude, Gibraltar, Liban, precum şi 
alte zone considerate, mai mult sau mai puţin eufemistic, „paradisuri fiscale”. Acestea au 
devenit noi centre financiare — denumite generic „off shore” —, care nu sunt întotdeauna 
situate în afara ţării de origine. 

Tot dorinţa de a-şi asigura venituri certe şi sporite a dus la apariţia celei de-a treia 
tendinţe, care a avut ca efect dispariția treptată a deosebirilor dintre operațiunile diferitelor 
instituții bancare de tip clasic şi ale celor moderne, preocuparea de bază a acestor instituţii 
fiind diversificarea serviciilor oferite clienţilor, cu o evoluţie spre băncile globale, 


numeroase ţări ale lumii fac noi datorii numai pentru menţinerea sistemului bancar mondial şi nu pentru 
accelerarea dezvoltării economice”. 

multifuncţionale. Marile grupuri bancare, astfel constituite, oferă clienţilor lor (indiferent că 
sunt rezidenţi ori nerezidenţi) o gamă largă de servicii bancare, începând de la simple 
schimburi valutare şi mergând până la acordarea unor împrumuturi imense. 

În privinţa metodelor de administrare a angajamentelor, a crescut preocuparea băncilor 
în legătură cu plasarea propriilor instrumente de credit, pe piaţa internațională, fapt ce a 
condus la o modificare radicală a resurselor băncilor, la o segmentare a pieţei prin apariția 
unor noi tipuri de titluri de valoare şi, în final, la o majorare considerabilă a posibilităților 
instituţiilor bancare de a pune noi credite la dispoziţia eventualilor solicitanți. 


9.2. Cadrul organizatoric actual al activităţii financiar-monetare 
internaţionale 

Aşa cum s-a precizat mai sus, funcționarea sistemului instituționalizat al activității 
financiar-monetare a fost concepută în cadrul unor organizaţii internaţionale guvernamentale, 
care, în funcție de numărul țărilor participante şi de misiunile ce le-au fost atribuite, pot fi 
grupate în agenţii specializate ale O.N.U. şi organisme financiare regionale. 

9.2.1. Agenţiile specializate ale Organizaţiei Naţiunilor Unite 

A. Fondul Monetar Internaţional 

B. Banca Internaţională pentru Reconstrucţie şi 
Dezvoltare (Grupul Băncii Mondiale) 

9.2.2. Instituţii financiar-valutare (monetare) regionale 
Banca Europeană pentru Reconstrucţie şi Dezvoltare 
Banca Europeană de Investiţii 
Banca Reglementelor Internaţionale 
Banca Africană pentru Dezvoltare 
Banca Americii Centrale pentru Integrare Economică 
Banca Arabă pentru Dezvoltare Economică în Africa 
Banca Interamericană de Dezvoltare 
Fondul Monetar Arab şi 
Sistemul Monetar European 

Instituţiile financiar-monetare internaționale 

Problema reglementării relaţiilor monetare s-a pus pentru prima dată după cel de-al 
doilea război mondial, la nivelul întregii comunităţi internaţionale. 

Se viza, în primul rând, găsirea unul etalon valutar solid sau a unei valute 
internaționale precum şi a unei instituţii internaționale care să o emită, drept pentru care se 
impunea o cooperare monetară între toate țările. 

Dar această cooperare implica cedarea unei părți din suveranitatea națională, fapt greu 
de acceptat în contextul socio-economic din anii '45. 

Prin statutele noilor organisme financiar-monetare internaţionale s-a asigurat 
garantarea exercitării atributelor de suveranitate şi de independenţă ale ţărilor care ar fi fost 
interesate să adere la aceste organisme. Astfel, cu toate că inițial hotărârile acestor noi 
organisme financiar-monetare erau adoptate în mod democratic, prin consens, ele aveau mai 
mult caracter de „recomandare”. Ulterior au fost găsite metode democratice de condiţionare a 
activităţii ţărilor interesate, angajate în dorinţa de rezolvare a propriilor lor probleme. 

Sub egida ONU, în cursul anului 1944, au fost puse bazale noului sistem monetar 
internaţional, cu ocazia Conferinţei de la Bretton Woods, care a schimbat radical concepţia de 
până atunci în domeniul relaţiilor financiar-monetare, prin introducerea unui spirit de 
înţelegere mutuală şi printr-o cooperare lărgită. Conferinţa de la Bretton Woods a marcat 
trecerea de la relaţii exclusiv bilaterale la relaţii financiar-monetare multilaterale, bazate pe 
consens, între toate țările participante. 

Sarcinile noului sistem financiar-monetar constau, în linii mari, în alegerea etalonului 
monetar, menţinerea cursului de schimb al monedelor naţionale ale țărilor interesate, 


mono op> 

asigurarea  convertibilității, crearea rezervelor monetare, asigurarea  lichidităților 
internaționale, echilibrarea balanțelor de plăți. 

În ciuda eforturilor specialiştilor în domeniu, nu s-a putut găsi etalonul monetar ideal, 
drept pentru care s-a rămas la etalonul clasic, aur-devize (de fapt, aur-valute), în care 
rolul-cheie revenea dolarului. 

Conferința de la Bretton-Woods a avut efecte remarcabile: au fost puse bazele celor 
două organisme financiar-monetare internaționale, Banca Internaţională pentru Reconstrucţie 


şi Dezvoltare (B.I.R.D.) şi Fondul Monetar Internațional (F.M.L.). 

